title: Electric Ladyland

text: Samoin jo levyn teon alkuvaiheessa tuottaja Chas Chandler jätti yhtyeen turhauduttuaan pitkäksi venyneisiin levytyssessioihin ja studiossa aikaansa viettäviin, Hendrixin paikalle kutsumiin ihmisiin, joiden ääntä voidaankin kuulla "Voodoo Chilessä". Niinpä levystä tuli Hendrixin itsensä tuottama. Hendrixin perfektionismi paisui äänitysten aikana huikeisiin mittasuhteisiin. Esimerkiksi "Gypsy Eyes" -kappaleesta äänitettiin 43 ottoa ja Dave Masonin taustakitara kappaleessa "All Along the Watchtower" vaati 20 ottoa.


title: Electric Ladyland

text: Levyn Euroopan version kansi alastomine naisineen oli brittiläisen levy-yhtiön idea, eikä Hendrix pitänyt siitä. Levy-yhtiölle alun perin lähettämässään kirjeessä Hendrix toivoi, että etukantena käytettäisiin joko kuvaa, josta tulikin USA:n version etukansi, tai sitten levyn sisäkannelle päätyneitä kuvia yhtyeestä ja lapsista suihkulähteen luona. Kuvat oli ottanut tunnettu valokuvaaja Linda McCartney, tuolloin vielä nimeltään Linda Eastman.


title: Electric Ladyland

text: Kaikki kappaleet säv. ja san. Jimi Hendrix, ellei toisin mainita.


title: Sojuz TM-26

text: Sojuz TM-26 oli Venäjän avaruusjärjestön 32. miehitetty lento Mir-avaruusasemalle. Laukaisu Sojuz-kantoraketilla Baikonurin kosmodromilta tapahtui 5. elokuuta 1997 kello 15.35 (UTC) ja aluksen paluu maahan 19. helmikuuta 1998 kello 9.10 UTC. Radiokutsu oli "Родни́к ("Lähde")". Lennon miehistö vaihtoi aseman sähkökaapeleita ja korjasi vuotavaa Spektr-moduulia.


title: Sojuz TM-26

text: Laukaistiin avaruuteen:


title: Sojuz TM-26

text: Laskeutuivat Maahan:


title: Band of Gypsys

text: Band of Gypsys on samannimisen rockyhtyeen vuonna 1970 julkaisema konserttitaltiointi. Jimi Hendrixin johtama yhtye oli jo hajonnut albumin ilmestyessä. Albumi nauhoitettiin 1. tammikuuta vuonna 1970 tunnetussa Fillmore East -konserttitalossa New Yorkissa. Albumi julkaistiin Jimi Hendrixin ollessa vielä elossa, ja se kävi erittäin hyvin kaupaksi nousten albumilistojen kärkisijoille. Levyn synty liittyy siihen, että Hendrix oli allekirjoittanut vuosia aikaisemmin epämääräisen levytyssopimuksen, jonka hyvittämiseksi koko albumi tehtiin.


title: Band of Gypsys

text: Albumi sisältää kappaleita, joita ei ollut aiemmin julkaistu studioversioina. Myöhemmin kappaleista "Power of Soul" ja "Message to Love" on julkaistu postuumeilla levyillä studioversiot. Hendrix valitsi levylle omien sävellystensä ohella myös Buddy Milesin kappaleita hyvittääkseen yhtyeen hajoamiseen liittyneitä ongelmia.


title: Band of Gypsys

text: Hendrixin omia kappaleita leimaavat tällä levyllä funkmaiset riffit, ja levyä pidetäänkin funk rockin pioneerijulkaisuna. "Message to Love" on sävyltään gospel-tyyppinen verhon takana laulavine taustalaulajineen. Albumin tunnetuin kappale on "Machine Gun", joka on myös hyvä esimerkki Hendrixin mielikuvituksellisesta kitaransoitosta. "Who Knows" on pitkä, yksinkertainen blues-rockia ja funkia yhdistelevä kappale (Hendrix ei pitänyt Milesin scat-lauluosuudesta, mutta se on jätetty levylle). "Power of Soul" on mahtipontista funk rockia (kappaleen nimi on usein kirjoitettu väärin muotoon "Power to Love"). "Changes" on Buddy Milesin tunnetuin kappale. Levyn viimeinen raita on miksattu puolet lyhyemmäksi kuin mitä alkuperäinen esitys on.


title: Band of Gypsys

text: Usein ilmaistun käsityksen mukaan levyltä jätettiin pois eräitä Band of Gypsysin konserttien kohokohtia. Tämän on arveltu johtuneen siitä, että Hendrix ei halunnut käyttää Band of Gypsysin versioita aiemmin julkaistuista kappaleistaan, eikä toisaalta myöskään julkistaa kaikkia uusia sävellyksiään vielä tällä levyllä.


title: Band of Gypsys

text: Band of Gypsysin uuden vuoden konserttien nauhoitukset olivat Hendrixin kuoleman jälkeen pitkään teillä tietymättömillä. 1990-luvun lopulla ne kuitenkin ilmaantuivat päivänvaloon. Nykyisin Band of Gypsys -levyä täydentääkin vuonna 1999 julkaistu "Live at the Fillmore East", joka sisältää muuta materiaalia samoista konserteista.Saksalainen ja japanilainen versio albumista sisälsi myös nämä kappaleet.


title: Tõnu Kaljuste

text: Tõnu Kaljuste (s. 28. elokuuta 1953 Tallinna) on virolainen kuoronjohtaja ja kapellimestari, joka tunnetaan ennen muuta Viron filharmonisen kamarikuoron perustajana ja pitkäaikaisena johtajana. Lisäksi hän on perustanut Tallinnan kamariorkesterin ja vierailee usein johtamassa ammattilaiskuoroja eri puolilla maailmaa. Levytyksillään hän on tehnyt tunnetuksi varsinkin kotimaansa säveltäjiä kuten Heino Elleriä, Arvo Pärtiä, Veljo Tormista ja Erkki-Sven Tüüriä.


title: Safiiriruusu

text: Safiiriruusu () lopettaa David Eddingsin kolmiosaisen Eleniumin tarun. Englanninkielinen alkuteos ilmestyi 1991 ja suomennos 1996.


title: Safiiriruusu

text: Zemochin keisari Otha uhkaa muuta Eosia-mantereen aluetta pimeällä Zemochin armeijalla, kun samaan aikaan Eleenikirkolle on valittava uusi arkkiprelaatti Chyrelloksen vapaassa kaupungissa, joka on Eleenikirkon pääkaupunki. Cimmuran arkkipiispa Annias pyrkii tälle paikalle lahjomalla muita kirkon patriarkkoja äänestämään häntä. Ongelma on juuri siinä, että vain patriarkoilla on sananvaltaa kirkon neuvostossa. Sparhawk ja muut ottavat tämän omaksi onnekseen, koska neljän Eleeni-kirkollisen ritarikunnan suurmestarit ovat niin ikään patriarkoiksi laskettuja. Näin ollen he asettuvat selvittämään vilunkipelin, mitä Annias harrastaa. Tilannetta mutkistaa suuren Rendorin armeijan ilmestyminen kaupungin ympärille. Tätä armeijaa johtaa itse luopio Martel. Armeija olisi pitänyt Thalesian kuninkaan omien joukkojen avulla pysäyttää aikaisemmin. Kuitenkin he ovat näennäisen epäonnistuneet. Suurin uhrauksin on taisteltava Eleeniuskon puolesta sen keskipisteen muureilla.


title: Safiiriruusu

text: Taistelun jälkeen lähtee Sparhawk ystäviensä Kaltenin, Beritin, Kurikin, Ulathin, Bevierin, Tynianin ja Sephrenian kanssa matkalle Zemochiin tuhoamaan Bhelliom-siniruusua käyttäen Othan ja Azash-jumalan hirmuvallan.


title: Johan Henrik Tawast

text: Johan Henrik Tawast (31. heinäkuuta 1763, Kuopio – 11. heinäkuuta 1841 Tukholma) oli kreivi, diplomaatti ja kenraali Ruotsin armeijassa. Hän syntyi Halolan kartanossa Maaningalla (silloisessa Kuopiossa) ja hänen vanhempansa olivat Savon jalkaväkirykmentissä majurina toiminut Magnus Fredrik Tawast (k. 1789) ja Maria Elisabet Molander. Hän toimi vuodesta 1812 alkaen Ruotsin kruununprinssi Kaarle Juhanan adjutanttina sekä myöhemmin Ruotsin kuninkaan adjutanttina ja valittiin yhdeksi Ruotsin "valtakunnan herroista" vuonna 1829. Tawast oli kansainvälisesti eräs vaikutusvaltaisimpia suomalaisia henkilöitä aikakaudellaan.


title: Johan Henrik Tawast

text: Tawast sai ensimmäisen sotilaskoulutuksensa Georg Magnus Sprengtportenin Brahenlinnan sotakoulussa Ristiinassa.


title: Johan Henrik Tawast

text: Hänen ensimmäinen puolisonsa oli vuonna 1808 Christina Sofia Hising (k. 1821) ja toinen puolisonsa vuonna 1823 Lovisa Albertina Barck (k. 1860).


title: Jani Sarajärvi

text: Jani Sakari Sarajärvi (s. 9. syyskuuta 1979 Pudasjärvi) on suomalainen jalkapallovalmentaja ja jalkapalloilija. Hän on pelipaikaltaan vasen laitapuolustaja.


title: Jani Sarajärvi

text: Sarajärvi on pudasjärveläisen FC Kurenpoikien kasvatti. Hän on aikaisemmin edustanut Suomen pääsarjatasolla AC Allianssia, Vaasan Palloseuraa, FF Jaroa ja Turun Palloseuraa. Kausilla 2002 ja 2003 hän pelasi Ruotsissa IFK Norrköpingissä Allsvenskania ja Superettania. Hänellä on takanaan 146 Veikkausliiga-ottelua, joissa hän on tehnyt 8 maalia. A-maajoukkueessa Sarajärvi on esiintynyt yhden kerran. Sarajärvi on voittanut Liigacupin kolmesti; VPS:ssä vuonna 2000 ja Allianssissa 2004 ja 2005.


title: Jani Sarajärvi

text: Sarajärvi nimitettiin syksyllä 2013 Sievi Futsalin Futsal-liiga-joukkueen vastuuvalmentajaksi. Hän myös pelasi joukkueessa kaudella 2013–2014.


title: Fort Collins

text: Fort Collins on Larimerin piirikunnan pääkaupunki Yhdysvaltain Coloradossa. Se sijaitsee Cache la Poudre -joella.


title: Fort Collins

text: Fort Collins perustettiin 1864. Siellä sijaitsee Coloradon valtionyliopisto, ja kaupungissa julkaistaan päivittäin "Fort Collins Coloradoan" -lehteä.


title: Fort Collins

text: Fort Collinsin pinta-ala on United States Census Bureaun mukaan 122,1 km², josta vettä on 1,27 %. Vuoden väestönlaskennan aikaan kaupungissa oli 118 652 asukasta, 45 882 taloutta ja 25 785 perhettä. Vuonna 2009 asukasluvuksi arvioitiin 138 733.


title: Mielakka

text: Mielakka on kaupunginosa Kouvolassa Kymenlaaksossa. Nimensä asuinalue on saanut läheisestä Mielakanmäestä, jota usein kutsutaan pelkästään Mielakaksi. Mäellä on Mielakan hiihtokeskus ja länsiseinämällä kalliokiipeilyreittejä. Kouvolan rautatieasemalta Mielakkaan on matkaa noin kaksi kilometriä.


title: Mielakka

text: Nimi Mielakka tulee tarinasta, jonka mukaan eräällä miehellä Kouvolassa oli kolme akkaa. Muut kaksi asuivat Palomäellä ja Töröstinmäellä, mutta miehelle mieluisin akka oli Mielakanmäellä asustava. Todellisuudessa nimen taustalla on luultavasti muinaissuomalainen nimi Mielakka. Nimen taustalla on mieluinen-sana, jolla nimettiin toivottu lapsi.


title: Wheels of Fire

text: Wheels of Fire on heinäkuussa 1968 julkaistu rock-yhtye Creamin tupla-albumi ja järjestyksessään kolmas albumijulkaisu. Ensimmäinen levy sisältää täysin uusia studiokappaleita, kun taas toinen levy yhtyeen live-esiintymisiä. Britanniassa "Wheels of Fire" julkaistiin kahtena erillisenä albumina; "Wheels of Fire (in the Studio)" ja "Wheels of Fire (Live at Fillmore)".


title: Wheels of Fire

text: "Wheels of Fire" oli edellisen albumin "Disraeli Gearsin" tapaan suuri menestys, mutta yhtye hajosi tästä huolimatta jo saman vuoden aikana. Albumin ensimmäisen levyn tunnetuinta antia ovat kappaleet "White Room" ja "Politician". Toinen levy sisältää tunnetun, Eric Claptonin laulaman kappaleen "Crossroads", joka perustuu Robert Johnsonin "Cross Roads Bluesiin".


title: Wheels of Fire

text: "Wheels of Fire" oli maailman ensimmäinen platinalevyyn oikeuttavan määrän myynyt tupla-albumi.


title: Wheels of Fire

text:
A-puoli
B-puoli


title: Wheels of Fire

text: Nimestä huolimatta kappaleet "Crossroads", "Spoonful" ja "Traintime" ovat nauhoitettu San Franciscon Winterland Ballroomissa. Ainoastaan kappale "Toad" oli nauhoitettu Fillmoressa.


title: Lednice

text: Lednice () on 2 337 asukkaan paikkakunta Tšekissä, eteläisessä Määrissä. Se sijaitsee Thayan oikealla rannalla kahdeksan kilometriä luoteeseen Břeclavin kaupungista. Kylä on osa UNESCOn maailmanperintöluetteloa yhdessä läheisen Valticen kylän kanssa. Lednicessä on palatsi ja maan suurin puisto, joka peittää 200 neliökilometrin kokoisen alueen.


title: Lednice

text: Lednice siirtyi Liechtensteinin kuningashuoneen haltuun 1200-luvun puolessavälissä. Lednicen palatsi oli alkujaan renessanssityylinen huvila. Siitä tuli 1600-luvulla Liechtensteinin ruhtinaan kesäasunto. Rakennus, jonka suunnittelivat ja sisustivat barokkiarkkitehdit Johann Bernhard Fischer von Erlach, Domenico Martinelli ja Anton Johan Ospel, on maaseudun ylellisyyttä suurimmassa mittakaavassa. Vuosien 1846 ja 1858 välisenä aikana palatsi uudelleenrakennettiin uusgoottilaisella tyylillä Georg Wingelmüllerin ohjauksessa. Kaupungin väestö oli valtaosin saksankielistä toiseen maailmansotaan asti.


title: Lednice

text: Ympäröivä puisto on suunniteltu englantilaisen puutarhan tapaan ja sisältää useita romanttisia Joseph Hardmuthin rakennusjäljitelmiä. Näihin kuuluvat myös keinotekoiset keskiaikaisen linnan rauniot ja yksittäinen kuusikymmentä metriä korkea minareetti, joka oli 1800-luvun alussa korkein minareetti muslimimaiden ulkopuolella.


title: Kroměřížin linna

text: Kroměřížin linna (, tai "Arcibiskupský zámek") on linna Kroměřížin kaupungissa Tšekissä. Sitä on käytetty piispojen ja vuodesta 1777 Olomoucin arkkipiispan asuntona.


title: Kroměřížin linna

text: Ensimmäinen paikalla asunut piispa oli Stanislas Thurzo vuonna 1497. Tuolloinen rakennus oli myöhäisgotiikkaa, johon oli sekoitettu hieman renessanssiarkkitehtuuria. Kolmikymmenvuotisen sodan aikana Ruotsin armeija tuhosi linnan vuonna 1643.


title: Kroměřížin linna

text: Vasta vuonna 1664 liechtensteinilainen perhe palkkasi arkkitehti Filiberto Lucchesen peruskorjaamaan linnan barokkityylillä. Lucchesen tärkein merkkiteos Kroměřížissä on linnan edessä oleva Nautintojen puisto. Giovanni Pietro Tencalla viimeisteli Lucchesen työn tämän kuoleman jälkeen torinolaisen koulukunnan mukaan.


title: Kroměřížin linna

text: Maaliskuussa 1752 tuli tuhosi linnan sisätiloja. Kaksi johtavaa keisariilista taiteilijaa Franz Anton Maulbertsch ja Josef Stern koristelivat palatsin salit heidän töillään. Linnassa on lisäksi taidekokoelma, jota pidetään Tšekin toiseksi hienoimpana, ja siihen kuuluu mm. Tizianin viimeinen mytologinen teos "Marsyaan nylkeminen". Suurimman osan kokoelmasta hankki arkkipiispa Karel Kölnistä vuonna 1673. Palatsissa on myös laaja musiikkiarkisto ja 33 000 niteen kirjasto.


title: Kroměřížin linna

text: Linna ja puisto kuuluvat UNESCOn maailmanperintöluetteloon.


title: Kroměřížin linna

text: Palatsin sisätiloja käytettiin Wolfgang Amadeus Mozartin elämästä kertovassa elokuvassa "Amadeus" esittämään Wienin Hofburgia.


title: The Spinners

text: The Spinners on Detroitista kotoisin oleva soul-yhtye, joka on toiminut vuodesta 1954 ja oli suosionsa huipulla 1970-luvulla. Yhtye kiertää edelleen vuonna 2006.


title: The Spinners

text: The Spinners tunnetaan Britanniassa nimellä The Detroit Spinners tai The Motown Spinners, koska liverpoolilainen folk-yhtye oli ottanut nimen The Spinners 1960-luvulla.


title: The Spinners

text: Tämä on valikoitu lista ja kokoelmalevyt on tummennettu. Yhtye julkaisi osan nimellä The Motown Spinners ja osan nimellä The Detroit Spinners jätettyään Motown-yhtiön.


title: Kroměříž

text: Kroměříž () on 29 046 asukkaan (2009) kaupunki Zlínin läänissä Tšekissä. Kaupungin pinta-ala on 50,97 neliökilometriä ja se sijaitsee Määrin itäosassa Moravan varrella. Sen kuuluisin maamerkki on linna ja sen puisto, joka kuuluu Unescon maailmanperintöluetteloon.


title: Kroměříž

text: Vuonna 1260 perustettu Kroměříž valittiin vuonna 1997 Tšekin kauneimmaksi historialliseksi kaupungiksi.


title: Danilo (Montenegron kruununprinssi)

text: Danilo Aleksander Petrović-Njegoš (29. kesäkuuta 1871 – 24. syyskuuta 1939) oli Montenegron kruununperillinen.


title: Danilo (Montenegron kruununprinssi)

text: Hänen isänsä oli Nikola I Petrović Njegoš. Hän oli Montenegron pakolaishallituksen sijaishallitsija Ranskassa. Daniloa seurasi hänen veljenpoikansa Mihail Petrović-Njegoš.


title: Bell Boeing V-22 Osprey

text: Bell-Boeing V-22 Osprey () on Yhdysvaltain ilmavoimien ja merijalkaväen palveluskäytössä oleva VTOL-kuljetuslentokone, joka suoritti ensilentonsa vuonna 1989 ja otettiin palveluskäyttöön 2005. Se suunniteltiin alun perin korvaamaan Yhdysvaltain ilmavoimien raskaat ja keskiraskaat kuljetushelikopterit.


title: Bell Boeing V-22 Osprey

text: V-22 Osprey on maailman ensimmäinen VTOL-tekniikkaa hyödyntyvä kuljetuslentokone, eli toisin sanottuna kone kykenee nousemaan ja laskeutumaan pystysuorassa asennossa. Sen toiminta pohjautuu isoihin, siipien päissä sijaitseviin kääntyviin potkureihin; kun potkurit käännetään pystyasentoon, ne toimivat kuten helikopterin roottorit, ja kun potkurit käännetään vaakasuoraan, ne toimivat kuten normaalit lentokoneen potkurit. Potkurien koko on kompromissi koneen leijunta- ja vaakalento-ominaisuuksien välillä; paras noste leijuntatilassa saadaan suurilla potkureilla ja parhaat vaakalento-ominaisuudet melko pienillä potkureilla; V-22 Ospreyn potkurien koko sijoittuu selkeästi välimuotoon normaalin lentokoneen potkurien ja helikopterin roottorien koossa.


title: Bell Boeing V-22 Osprey

text: V-22 Ospreyn ensisijainen tehtävä on sotilaiden kuljettaminen paikasta toiseen, minkä johdosta koneen matkustamotilassa on istuinpaikat 24 henkilölle tai tilaa 8,5 tonnille lastia. V-22 Osprey kykenee myös kuljettamaan vaijerien varassa raskasta sotilaskalustoa, kuten haupitseja tai Humvee-sotilasajoneuvoja. Kone muistuttaakin toiminnaltaan kuljetushelikoptereita, mutta on niitä kaksi kertaa nopeampi ja sen toimintasäde on huomattavasti suurempi kuin helikoptereilla. Vertailun vuoksi V-22 Osprey kykenee esimerkiksi kuljettamaan kolme kertaa enemmän lastia tai liikkumaan viisi kertaa pidemmän matkan kuin Yhdysvaltain merijalkaväen CH-53 Sea Stallion -helikopteri.


title: Mihail Petrović-Njegoš

text: Mihail Petrović-Njegoš (14. syyskuuta 1908 Podgorica – 24. marraskuuta 1986 Pariisi) oli Montenegron kruununtavoittelija ja Petrović-Njegošin suvun päämies. Hän oli montenegrolaisen prinssi Mirkon ja tämän vaimon Natalija Konstantinovićin poika. Mihailin isoisä oli Montenegron kuningas Nikola I, joka joutui vuonna 1916 lähtemään maanpakoon. Nikola I:n kuoltua vuonna 1921 Ranskassa kruununtavoittelijaksi tuli aluksi hänen vanhin poikansa Danilo, joka kuitenkin luovutti asemansa jo muutaman päivän kuluttua veljenpojalleen Mihailille.


title: Mihail Petrović-Njegoš

text: Mihail asui maapaossa koko aikausikänsä ajan. Hän joutui natsien keskitysleirille toisessa maailmansodassa, koska ei suostunut ryhtymään nukkehallitsijaksi Montenegrossa.


title: Mihail Petrović-Njegoš

text: Mihail nai Geneviève Prigentin Pariisissa 27. tammikuuta 1941, mutta he erosivat 11. elokuuta 1949. Pariskunnalla oli yksi lapsi: Nikola Petrović-Njegoš, joka pääsi 1990-luvulla palaamaan Montenegroon.


title: Mil Mi-24

text: Mil Mi-24 () on entisessä Neuvostoliitossa ja nykyisin Venäjällä valmistettava raskas taisteluhelikopteri. Mil Mi-24 on yksi nykyajan suurikokoisimmista ja laajimmin käytetyistä taisteluhelikoptereista, ja se on palveluskäytössä yli 30 maan ilmavoimissa, lähinnä Itä-Euroopan tai kolmannen maailman valtioissa.


title: Mil Mi-24

text: Mil Mi-24 tunnetaan Venäjän ilmavoimissa koodinimellä ”Krokodil”, mikä viittaa helikopterin väritykseen ja muotoiluun. Sotilasliitto Natossa helikopterille on annettu tunnusnimeksi ”Hind”. Vientiversiot tunnetaan nimillä Mi-25 (Hind-D) ja Mi-35 (Hind-E).


title: Mil Mi-24

text: Suurikokoisuutensa ja raskaan aseistuksensa vuoksi neuvostoliittolaiset sotilaslentäjät viittasivat helikopteriin ”lentävänä panssarivaununa”. Kopterin erikoisuutena on että ohjus- ja rakettiaseistuksen lisäksi se voi myös kuljettaa sotilaita tai laskuvarjomiehiä.


title: Mil Mi-24

text: Mil Mi-24 on kaksimoottorinen taisteluhelikopteri, joka suunniteltiin tukemaan ja kuljettamaan maajoukkoja. Helikopteri on erittäin kestävä ja on käytännössä vahingoittumaton käsiaseiden tulitukselle; kopterin ainoa varsinainen heikko kohta on sen panssaroimaton peräroottori.


title: Mil Mi-24

text: Kopterin ohjaamo muodostuu kahdesta peräkkäisestä kuplamaisesta kuomusta, paitsi aikaisemmissa versioissa joissa on vain yksi V:n muotoinen kuomu. Ohjaamo on paineistettu, minkä tarkoitus on suojella lentäjiä kemiallisilta aseilta. Ensimmäisissä koptereissa ohjaamossa oli erittäin huono näkyvyys, minkä seurauksena kopteri täytyi suunnitella uudestaan. Alun perin ohjaamon varustus oli hyvin pelkistetty, mutta kopterin uudemmissa malleissa on nykyisin GPS-paikannin ja kehittyneet sensorijärjestelmät. Varhaisissa Mi-24 on nykypäivän standardeihin verrattuna melko alkeelliset LLTV-sensorit, jotka tarjosivat helikopterille pimeätaistelukykyä, tätä on parannettu myöhemmissä versioissa FLIR-järjestelmillä.


title: Mil Mi-24

text: Yksi helikopterin eduista on erittäin suuri lentonopeus, jonka ansiosta niiden oli esimerkiksi Irakin ja Iranin sodan aikana erittäin helppo saada kiinni ja tulittaa 12,7 mm konekiväärillä pakoon pyrkineitä Iranin AH-1 Cobra -helikoptereita.


title: Mil Mi-24

text: Mil Mi-24 on aseistettu versiosta riippuen erilaisilla konekivääreillä tai tykeillä. Ensimmäiset versiot oli aseistettu 23 mm tykillä. Se vaihdettiin kuitenkin gatling-tyyppiseksi 12,7 mm neljäpiippuiseksi sähkömoottorilla toimivaksi konekivääriksi. Myöhemmät mallit on aseistettu kaksiputkisella 30 mm tykillä. Mi-35:ssa on 30 mm tykki. Kopterin aseistus vaihtelee tehtävän mukaan ja koostuu erilaisista aseista pommeista ja ohjuksista. Useimmista taisteluhelikoptereista poiketen Mil Mi-24:ssa on matkustamotila, jossa on tila kahdeksalle sotilaalle tai esimerkiksi neljille paareille.


title: Mil Mi-24

text: Mil Mi-24 suunniteltiin 1960-luvun loppupuolella, jolloin Neuvostoliitto halusi yhdistää silloisten sotilashelikopterien taistelu- ja kuljetusominaisuudet. Kopterin suunnitteli Mihail Mil, joka sai rakennepiirrokset valmiiksi vuonna 1967. Ensimmäinen prototyyppi rakennettiin samana vuonna ja se suoritti ensilentonsa vuonna 1969. Sotilaskäyttöön kopteri otettiin vuonna 1972.


title: Mil Mi-24

text: Mi-24 osallistui sotatoimiin ensimmäistä kertaa Ogadenin sodassa, jossa ne toimivat Neuvostoliiton tukeman Etiopian puolella ja karkottivat Etiopian maaperälle tunkeutuneet somalialaiset joukot. Vuonna 1978 Vietnam käytti taistelukoptereita sodassa Kambodžaa hallitsevia punaisia khmerejä vastaan.


title: Mil Mi-24

text: Mil Mi-24 -koptereilla oli merkittävä rooli Neuvostoliiton puolella Afganistanin sisällissodassa 1979–1989. Afganistanin karun ja kallioisen maaston vuoksi Neuvostoliittoa vastustavat mujahideen-sissitaistelijat eivät kyenneet piiloutumaan koptereilta, eikä heillä ollut riittävää ilmatorjunta-aseistusta. Koska mujahideenit olivat huonosti aseistettuja, kopterit kohtasivat vain vähäistä vastarintaa. Yleensä kopterit toimivat tukemassa sotilaita ja panssarivaunuja, mutta toisinaan ne suorittivat hyökkäyksiä mujahideenien asemia vastaan. Kopterit kykenivät tehokkaasti pommittamaan viholliskohteita ja kuljettamaan neuvostosotilaita paikasta toiseen, minkä vuoksi neuvostokomentajat pitivät niitä suuressa arvossa. Kertoman mukaan mujahideenit vihasivat koptereita niin paljon, että he alkoivat kutsua niitä ”paholaisen vaunuiksi”.


title: Mil Mi-24

text: Neuvostoliitto piti Mi-24-koptereita ylivoimaisina, kunnes Yhdysvaltain keskustiedustelupalvelu CIA alkoi tukea sissejä ja lahjoitti heille FIM-92 Stinger -ilmatorjuntaohjuksia. Pakokaasuputkien IR-vaimentimet paransivat tilanteen ja harhasoihdut auttoivat helikoptereita siten, että alkumenestyksestä huolimatta Stingereistä tuli melko tehottomia. Neuvostoliitto menetti kaiken kaikkiaan 333 helikopteria Afganistanissa, joista osa oli Mi-24:a. Tätä voi verrata USA:n Vietnamin sotaan, jossa Yhdysvallat menetti yli 5 000 helikopteria.


title: Mil Mi-24

text: Irakin-Iranin sodan aikana Irak käytti Mil Mi-24 -koptereita Irania vastaan, jolloin syntyi rajuja ilmataisteluita niiden ja Iranin ilmavoimien AH-1J SeaCobrien välillä. Myöhemmin Irak käytti koptereita Kuwaitin miehityksessä ja Persianlahden sodassa. Irakin sodan aikana irakilaiset Mil Mi-24:t eivät koskaan ehtineet taistelutoimiin, mutta Irakiin lähetetyillä puolalaisjoukoilla on käytössään kuusi Mil Mi-24 -kopteria. 18. heinäkuuta 2006 yksi niistä putosi maahan Al-Diwaniyahissa.


title: Mil Mi-24

text: Neuvostoliiton romahdettua Venäjä on käyttänyt Mil Mi-24 -koptereita sekä ensimmäisessä että toisessa Tšetšenian sodassa. Sotien aikana kopterit ovat Afganistanin sodan tavoin osoittautuneet haavoittuviksi ilmatorjuntaohjuksille, mutta kopterien putoamisiin ovat liittyneet myös huollon puute, kopterien ikääntyminen ja lentäjien kokemattomuus. Suomen lähistöllä venäläisiä Mil Mi-24 -koptereita on Alakurtin sotilastukikohdassa.


title: Mil Mi-24

text: Mil Mi-24 -taisteluhelikoptereita on myös käytetty muiden muassa Sri Lankan sisällissodassa, 1991–1995 Kroatian sodassa, 1996–1999 Kosovon sodassa, 1991–2002 Sierra Leonen sisällissodassa, 2006 Somalian sodassa ja 2014 Krimin miehityksessä.


title: Pyramid

text: Pyramid oli helsinkiläisen Pyramid Musiikki Ky -yhtiön levymerkki vuosina 1984–1989 ja sen jälkeen Johanna Kustannuksen levymerkkinä. Atte Blomin ja Pekka Aarnion perustama yhtiö toimi loppuvuodesta 1984 vuoteen 2007. Artisteista useat olivat jo tuttuja Johanna- ja jopa Love Records -levymerkeiltä asti.


title: Pyramid

text: Pyramid Musiikki syntyi lähinnä Johanna-levymerkkiä julkaisseen Johanna Kustannus -yrityksen mentyä konkurssiin vuonna 1984. Yhtiön lähiyhtiöitä ja läheisessä yhteistyössä toimineita ovat olleet muun muassa Love Kustannus Oy, Megamania Musiikki Ky, Johanna Kustannus ja nykyinen tuotannon omistaja Universal Music Oy.


title: AMT

text: AMT tarkoittaa seuraavia asioita:


title: Nikola Petrović-Njegoš

text: Nikola Petrović-Njegoš (s. 7. heinäkuuta 1944, Miehitetty Tšekkoslovakia) on Montenegron kruununtavoittelija.


title: Nikola Petrović-Njegoš

text: Nikola nauttii suosiota Montenegron monarkistien keskuudessa. Nikola tuki Montenegron itsenäisyyttä ja hänellä on oikeus kruunuun. Montenegrossa puhutaan yleisesti monarkian palauttamisesta, jolloin Nikola voisi nousta hallitsijaksi.


title: Nikola Petrović-Njegoš

text: Nikola on Mihail Petrović-Njegošin lapsi. Hänen äitinsä oli Geneviève Prigent (1919–1991). Vanhemmat erosivat vuonna 1949. Nikola meni naimisiin Francinen (s. 27. tammikuuta 1950 Casablancassa Marokossa) kanssa Trebeurdenissa Côtes-du-Nordissa 27. marraskuuta 1976.


title: Nikola Petrović-Njegoš

text: Montenegron itsenäistyttyä kesäkuussa 2006 Nikola voitaisiin asettaa ehdolle Montenegron perustuslailliseksi hallitsijaksi, mutta näin ei ole tehty. Nikolan vanhin poika Boris Petrović-Njegoš on myös nykyinen kruununtavoittelija.


title: Stranger in Us All

text: Stranger in Us All on kitaristi Ritchie Blackmoren kokoaman, Rainbow-yhtyeen perinnettä jatkavan kokoonpanon Ritchie Blackmore's Rainbow'n ainoaksi jäänyt albumi, joka ilmestyi vuonna 1995. Yhtye teki kiertueen levyn tiimoilta, mutta sen päätyttyä Blackmore päätti kääntää huomionsa toisenlaiseen musiikkiin ja perustaa Blackmore's Nightin.


title: Stranger in Us All

text: Levyn ilmestysmisajankohdan (90-luvun puoliväli) huomioon ottaen ei ole ihme, ettei "Stranger in Us All" yltänyt edeltäjiensä menestykseen kaupallisessa mielessä. Monet fanit kuitenkin pitävät sitä unohdettuna helmenä yhtyeen tuotannossa. Albumin musiikillinen tyyli eroaa aiemmista Rainbow-levyistä - musiikkia voidaan kuvailla jonkinasteiseksi hybridiksi Ronnie James Dion aikaisen miekka&magia-tunnelman ja Joe Lynn Turnerin aikaisen radioystävällisyyden välillä.


title: Luettelo Hämähäkkimiehen vihollisista

text: Hämähäkkimiehen viholliset ovat Batmanin vihollisten tapaan miltei yhtä tunnettuja kuin supersankari itse. Elinkaarensa aikana Hämähäkkimies on kohdannut poikkeuksellisen suuren lukumäärän erilaisia vihollisia eri tarinoissa ja sarjakuvalehdissä.


title: Luettelo Hämähäkkimiehen vihollisista

text: Hämähäkkimiehen vihollisilla on monia yhteisiä piirteitä. Heidän hahmonsa ja persoonansa ovat usein syntyneet tieteellisten kokeiden yhteydessä tapahtuneissa onnettomuuksissa tai virhearvioissa. Monilla vihollisilla on eläimellinen asu tai voimat. Monet vihollisista kärsivät erilaisista psykologisista ongelmista, kuten persoonallisuushäiriöistä, skitsofreniasta, psykooseista tai harhaisuudesta.


title: Luettelo Hämähäkkimiehen vihollisista

text: Hämähäkkimiehellä on myös useita tavanomaisia vihollisia, joilla ei välttämättä ole supervoimia. Luonnollisesti Hämähäkkimies on myös taistellut lukuisia Marvel-universumin vihollisia vastaan, joita ei pidetä suoranaisesti Hämähäkkimiehen vihollisina.


title: Luettelo Hämähäkkimiehen vihollisista

text: Hämähäkkimiehen ensimmäinen vihollinen ei kuitenkaan ollut värikkääseen pukuun sonnustautunut rikollinen, joista hahmo on tunnettu. Ensimmäinen rikollinen oli tavallinen murtovaras, jonka rooli Hämähäkkimiehen synnyssä on kuitenkin merkittävä. Tämä nimeämätön murtovaras sai Hämähäkkimiehen (joka oli päättänyt käyttää hämmästyttäviä voimiaan rahan ansaitsemiseen) ryhtymään aktiivisesti taistelemaan rikollisuutta vastaan.


title: Luettelo Hämähäkkimiehen vihollisista

text: Hämähäkkimies oli nimittäin erään kerran antanut vartijan jahtaaman varkaan juosta ohitseen asiasta piittaamatta. Pian tämän jälkeen sama mies murtautui Parkerien asunnolle ja murhasi Ben Parkerin, Hämähäkkimiehen sedän. Jahdattuaan varasta erääseen varastoon, Hämähäkkimiehelle selvisi kammottava totuus. Ben-setä eläisi vielä, mikäli hän olisi käyttänyt saamiaan voimiaan vastuullisemmin. Spider-Man 3-elokuvassa kuitenkin paljastuu, että Ben Parkerin tappoi todellisuudessa Hiekkamies, joka myös mukana ryöstössä ennen muuttumistaan superrikolliseksi.


title: Luettelo Hämähäkkimiehen vihollisista

text: Myöhemmissä sarjakuvissa selviää, että murtovaras oli kätkenyt Parkerien taloon vanhan ryöstösaaliinsa. Varkaan palatessa hakemaan sitä, Hämähäkkimies saa hänet kiinni rysän päältä ja kauhistunut murtovaras saa sydänkohtauksen kuollen pois.


title: Luettelo Hämähäkkimiehen vihollisista

text: Murtovarkaalla oli myös tytär, nimeltään Jessica Carradine, joka oli vakuuttunut isänsä syyttömyydestä. Syyttäen Hämähäkkimiestä (joka tuolloin oli Ben Reilly, Peter Parkerin klooni) hän saa selville tämän todellisen identiteetin, mutta päättää lopulta jättää menneet taakseen. Hämähäkkimiehen tunnetuimmat ja suurimmat vastustajat ovat (aakkosjärjestyksessä):


title: Boris Petrović-Njegoš

text: Boris Petrović-Njegoš, (s. 21. tammikuuta 1980, Les Lilas, Ranska) on Montenegron syrjäytetyn kuningasperheen päämiehen Nikola Petrović-Njegošin vanhin poika ja siten hypoteettinen kruununperijä.


title: Boris Petrović-Njegoš

text: Boris valmistui kesäkuussa 2005 École Nationale Supérieure des Arts Décoratifin taidekoulusta, Pariisissa. Boris opiskeli typografiaa.


title: Boris Petrović-Njegoš

text: Boriksen isä Nikola sanoi kerran: "Hänestä ei ole kuninkaaksi". Nikola ehdotti kuninkaaksi Boriksen poikaa Borista.


title: Vahvistusoppiminen

text: Vahvistusoppiminen on koneoppimisen ongelmanratkaisutekniikka, jossa agentti tutkii ympäristöä, jonka tilan se havaitsee, ja toimii sen mukaisesti. Ympäristö antaa toiminnan mukaan palautteen, joka voi olla positiivista tai negatiivista. Algoritmi pyrkii löytämään ongelmaan ratkaisun, joka tuottaa eniten positiivista palautetta. Ongelman ympäristö on tyypillisesti äärellinen Markovin päätösprosessi.


title: Vahvistusoppiminen

text: Vahvistusoppiminen eroaa ohjatusta oppimisesta siten, että oikeita syöte-tulos-pareja ei tarvita, eikä heikkoja ratkaisuja varsinaisesti korjata. Tavoitteena voi olla elinikäinen oppiminen, johon kuuluu tasapainottelu tutkimattomien polkujen kartoittamisen ja tunnettujen reittien käyttämisen välillä.


title: Vahvistusoppiminen

text: Vahvistusoppimisen perusmalliin kuuluvat:Kullakin hetkellä "t" agentti havaitsee tilan "s" formula_2 "S" ja mahdollisten toimintojen joukon "A"("s"). Agentti valitsee toiminnon "a"formula_2"A"("s") ja saa ympäristöltä uuden tilan "s" sekä palkkion "r". Vuorovaikutuksen perusteella agentti muodostaa menettelytavan π:"S"formula_4"A", joka maksimoi summan "R"="r"+"r"+...+"r" Markovin päätösprosesseille joilla on lopputila, tai summan "R"=Σγ"r" prosesseille, joilla ei ole lopputilaa.


title: Ohjaamaton oppiminen

text: Ohjaamaton oppiminen on koneoppimisen menetelmä, jossa muodostetaan malli, joka sopii havaintoihin. Se eroaa ohjatusta oppimisesta siten, että luokkia ei tunneta ennalta. Luokiteltava aineisto jaetaan luokkiin siten, että kunkin luokan alkiot muistuttavat toisiaan enemmän kuin muiden luokkien alkioita.


title: Terminaattori

text: Terminaattori voi tarkoittaa seuraavia:


title: Ohjattu oppiminen

text: Ohjattu oppiminen on tekoälyyn liittyvä koneoppimisen menetelmä, jossa opetusaineiston avulla muodostetaan funktio, jolla luokiteltava aineisto voidaan luokitella. Opetusaineisto koostuu syötteistä ja tuloksista, jotka syötteistä tulisi seurata. Oppijan tulee opetusaineiston perusteella päätellä, millaisia tuloksia tuntemattomilla syötteillä tulisi saada.


title: Caminhos

text: Caminhos on portugalilaisen laulajan Dulce Pontesin albumi vuodelta 1996.


title: Mohammad Mossadeq

text: Mohammad Mossadeq oli iranilainen poliitikko ja maansa pääministeri vuosien 1951 ja 1953 välillä. Mossadeq ja hänen johtamansa kansallinen rintama kansallistivat Iranin suuret öljyvarat, joita oli pitänyt hallussaan brittiläinen Anglo-Iranian Oil Company eli AIOC. Kansallistaminen johti diplomaattiseen kriisiin Britannina kanssa ja tätä kautta taloudellisiin vaikeuksiin. Mossadeq syrjäytettiin brittien ja Yhdysvaltain CIA:n tukemassa vallankaappauksessa vuonna 1953 ja hän vietti loppuelämänsä kotiarestissa.


title: Mohammad Mossadeq

text: Mohammad Mossadeq syntyi Teheranissa vuonna 1880 yläluokkaan kuuluneeseen perheeseen, jolla oli Qajar-sukujuuret. Hänen isänsä oli valtion virkamies ja Mossadeq opiskeli ulkomailla valmistuen lainopinnoistaan tohtoriksi Sveitsin Lausannen yliopistosta. Hän palasi Iraniin vuonna 1914 ja toimi sittemmin Fārsin maakunnan kenraalikuvernöörinä ja myöhemmin šaahiksi nousseen Riza Khanin valtiovarainministerinä (1921) ja ulkoministerinä (1923). Hänen vastustettuaan Riza Khanin (sittemmin Riza Šah) valintaa šaahiksi hänet asetettiin syrjään.


title: Mohammad Mossadeq

text: Toisen maailmansodan aikana vuonna 1941 Britannia ja Neuvostoliitto miehittivät Iranin vuonna 1941 annettuaan maalle ensin uhkavaatimuksen Saksan kansalaisten karkottamisesta. Iranin armeija teki vain muodollista vastarintaa ja Riza Khan luopui vallasta poikansa Mohammad Reza Pahlavin hyväksi. Mosaddeq palasi politiikkaan vuonna 1944 ja hänet valittiin majlisiin. Valintansa jälkeen Mosaddeq vastusti myönnytyksiä Neuvostoliitolle. Neuvostoliiton joukot eivät olleet vetäytyneet Iranista britti- ja amerikkalaisjoukkojen vetäydyttyä tammikuussa 1946, vaan he jäivät Iranin Azerbaidžanin alueelle suojellakseen marxilaista Tude-puoluetta ja paikallisia kurdi- ja azeriseparatisteja. Neuvostojoukot suostuivat vetäytymään vasta Yhdysvaltojen ja Britannian painostuksen ja pitkien neuvottelujen jälkeen toukokuun lopussa vuonna 1946.


title: Mohammad Mossadeq

text: Neuvostoliitto oli vetäytyessään jättänyt jälkeensä Tude-puolueen, jota vuonna 1949 syytettiin šaahia vastaan tehdystä murhayrityksestä. Murhayritystä seurasi poliittinen kaaos. Šaahi nimitti vuonna 1950 maalle epäsuositun pääministerin Ali Ramzara samalla, kun Mossadeq perusti kansallisena rintamana tunnetuksi tulleen majlis-edustajien koalition, jonka keskeinen vaatimus oli Iranin öljytulojen kansallistaminen. Yleisesti uskottiin myös, että Mossadeq oli tehnyt sopimuksen Tude-puolueen kanssa. Mossadeqin koalitio sai laajaa kannatusta vuoden 1950 majilsin vaaleissa ja seuraavana vuonna pääministeri Razmaran sai surmansa ääri-islamilaisen ryhmittymän tekemässä murhassa. Suosioon noussut Mossadeq järjesti majlisin äänestyksen Iranin öljyn kansallistamisesta 15. maaliskuuta 1915 ja 28. huhtikuuta hänet nimitettiin Iranin pääministeriksi.


title: Mohammad Mossadeq

text: Iranin öljyn kansallistaminen ajautui heti vaikeuksiin. Khuzistanin öljyrakennelmia oli hallinnut Anglo-Iranian Oil Company eli AIOC, jonka teknikot jättivät työmaansa Britannian aloittaessa samalla öljyn viennin estäneen kauppasaarron. Öljytyöläisten palkat ja tuotantolaitosten ylläpito muodostivat nyt kuluerän, jonka vastineeksi ei saatu tuloja. Mossadeq yritti saada tukea Yhdysvalloista, jonne hän matkusti vierailulle. Yhdysvalloissa oli kuitenkin huolestuttu kommunistien eli Tude-puolueen asemasta öljyn kansallistamisliikkeessä. Mossadeq ei saanut menoihinsa lainaa Yhdysvalloista, vaan myös amerikkalaiset öljy-yhtiöt alkoivat boikotoida Irania.


title: Mohammad Mossadeq

text: Iranin talousvaikeuksien syventyessä Mossadeqilla oli edelleen laaja kansan tuki, mutta jännitteet kansallisen rintaman eri ryhmittymien välillä kasvoivat samalla, kun Tude-puolueen vaikutusvalta kasvoi. Levottomuudet lisääntyivät ja kesällä 1952 Mossadeq vaati niiden vuoksi oikeutta nimittää sotaministeri. Šaahin kieltäydyttyä Mossadeq erosi ja hänen seuraajansa ilmoitti neuvotteluiden aloittamisesta brittien kanssa. Ilmoitus johti suuriin mielenosoituksiin ja šaahi joutui nimittämään Mossadeqin uudestaan pääministeriksi. Vuoden 1952 lopussa Mossadeq katkaisi diplomaattisuhteet Britanniaan, jolloin britit alkoivat taivutella amerikkalaisia mukaan suunnitelmaan syrjäyttää Mossadeq.


title: Mohammad Mossadeq

text: Elokuussa 1953 šaahi yritti erottaa Mossadeqin ja hänen tilalleen oli tarkoitus nimittää kuningasmielinen kenraali Zahedi. Maassa syttyi kuitenkin laajoja šaahin vastaisia mellakoita ja šaahi joutui pakenemaan maasta. Mossadeq joutui nyt hillitsemään mellakointia, mikä etäännytti hänet monista tukijoistaan ja Tude-puolueesta. 19. elokuuta kokoontui Mossadeqin vastainen mielenosoitus. Monet heistä olivat paikalla Yhdysvaltain keskustiedustelupalvelun eli CIA:n innoittamana tai jopa maksamana. Pian käynnistyi vallankaappaus, jonka CIA tunsi koodinimellä operaatio Ajax. Armeija ja kenraali Zahedi ottivat vallan, Mossadeq pidätettiin ja šaahi palasi maahan. Mossadeq pantiin sotaoikeuteen maanpetoksesta, josta hän sai kolmen vuoden vankeustuomion. Tuomionsa jälkeen häntä pidettiin kotiarestissa Teheranissa kuolemaansa saakka 5. maaliskuuta 1967.


title: Tiny Toons

text: Tiny Toons (alkuperäiseltä nimeltä "Tiny Toon Adventures") on Steven Spielbergin Amblin Entertainmentin ja Warner Bros. Animationin tuottama neljä kertaa Daytime Emmyllä palkittu piirrossarja, jota tehtiin vuosien 1990–1992 aikana. Piirrossarja perustuu Acme-piirretyistä tuttujen hahmojen seikkailuihin, ja myös välillä hieman ronskeihinkin kommelluksiin.


title: Tiny Toons

text: Suomessa sarjaa on esitetty MTV3-kanavalla sekä suomenkielisellä Golden Voice Oy:n jälkiäänityksellä että tekstitettynä vuosina 1993–1996. Sub esitti sarjan 50 jaksoa uusintana syyskaudella 2006. Lisäksi sarjan jaksoja on Suomessa julkaistu VHS-kaseteilla. Wizard Magazine listasi vuonna 2001 Tiny Toonsin sijalle 64 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 41.


title: Opel Vectra

text: Opel Vectra on Opelin vuosina 1988–2008 valmistama ylemmän keskiluokan henkilöauto, joka tuli Opel Asconan seuraajaksi. Nimi "Vectra" kehitettiin tietokoneella niin, ettei se merkitse mitään, mutta on helppo lausua kaikilla kielillä. Vuosina 1988–1995 Vectra tunnettiin Isossa-Britanniassa nimellä Vauxhall Cavalier, ja Australiassa autoa myytiin Holden-merkkisenä koko sen historian ajan. Vectran korvasi Opel Insignia.


title: Opel Vectra

text: Opel Vectra esiteltiin syksyllä 1988 sedan- ja hatchback-korimalleina. Mallista pyrittiin tekemään edeltäjäänsä Asconaa mukavampi ja taloudellisempi. Vectran ilmanvastuskerroin (0,29) oli yksi luokkansa pienimpiä. Ajo-ominaisuudet eivät kuitenkaan olleet parhaimmasta päästä ja laatumielikuvaa heikensi keskimääräistä suuremmat vikamäärät. Tunnetuin tyyppivika lienee jakohihna, joka kesti yleensä vain noin 30 000 ajokilometriä. Ensimmäisen sukupolven Vectran alustalle perustui myös urheilumalli Opel Calibra.


title: Opel Vectra

text: Moottorivaihtoehdot Suomessa olivat aluksi 1,6S (82 hv), 2,0i (115 hv) ja 2,0i GT (130 hv). Keväällä 1989 valikoimaan lisättiin uudet yksipistesuihkutteiset katalysaattorimallit 1,6i (75 hv) ja 2,0i (115 hv). Joillain markkinoilla saatavilla oli myös 1,4-litrainen (74 hv) moottori.


title: Opel Vectra

text: Mallivalikoimaa täydennettiin vähitellen. Lähes alkuvaiheessa mallistoon tulivat Steyr-Puchin kanssa kehitetyt nelivetomallit sekä 1,7-litrainen (57 hv) dieselmoottori. Syksyllä 1989 esiteltiin Vectra 2000 16V, jossa oli Kadett GSi 16V -mallin 150-hevosvoimainen moottori.


title: Opel Vectra

text: Syksyllä 1990 Suomen mallistoa täydensi 1,8i (90 hv), joka oli ollut muualla myynnissä jo aikaisemmin. Pienitehoisen 57-hevosvoimaisen dieselmoottorin rinnalle saatiin myös turboahdettu 1,7 TD (82 hv).


title: Opel Vectra

text: Perusmalli GL:ssä oli vakiovarusteina muun muassa lämmitettävät etuistuimet, radio, ohjaustehostin ja valonpesimet. 2,0-litraisissa oli lisäksi keskuslukitus ja sävylasit. GLS-malliin kuului vakiovarustuksen lisäksi korinväriset puskurit, pääntuet ja lämpösuuttimet takana, kaksiosainen takaselkänoja, kierroslukumittari ja parannettu äänieristys. CD:ssä oli ABS-jarrut ja säilytystaskut etuistuinten selkänojissa.


title: Opel Vectra

text: Alkuvuodesta 1989 esitellyssä GT-mallissa oli GLS-tasoa vastaava varustelu. Lisänä oli urheiluistuimet, mutta toisaalta takajalkatilan lämpösuuttimet puuttuivat. Rengaskoko oli 195/60R14, ja urheilullisilla välityksillä aikaansaatiin parempi suorituskyky. Puskureissa oli koristeena punainen raita. 2000 16V:ssa oli urheilullisemmin muotoiltu maski ja helmat, takaspoileri, 15 tuuman pyörät kevytmetallivantein, ABS-jarrut, ajotietokone, lämmitettävät sähköpeilit ja nahkaverhoiltu ohjauspyörä. Vuonna 1991 keskuslukitus tuli vakiovarusteeksi kaikkiin malleihin.


title: Opel Vectra

text: Mallivuoden 1992 aikana tarjottiin Diamond-erikoismallia, johon kuului nahkaverhoiltu ohjauspyörä, kevytmetallivanteet ja korinväriset ulkopeilit.


title: Opel Vectra

text: Vuoden 1992 lopussa Vectra koki kasvojenkohotuksen. Opelin logo sijaitsi nyt konepellin sijaan uudessa korinvärisessä maskissa. Puskurit olivat uudet, ja ne olivat korinväriset kaikissa malleissa. Sedan sai suuremmat takavalot ja niiden väliin mustan paneelin. Vastaavat uudistukset tulivat viistoperämalliin vasta mallivuodelle 1995. Turvallisuusvarusteisiin lisättiin sivutörmäyssuojat ja turvavöiden esikiristimet. Lisävarusteena sai myös kuljettajan turvatyynyn. Perusmoottoriksi tuli 1,8-litrainen, mutta 1,6 palasi kuitenkin mallistoon kesällä 1993. Valikoimaa laajensivat Turbo (204 hv) ja keväällä 1993 2,5-litrainen V6 (170 hv). Turbo-mallissa oli kuusiportainen vaihdelaatikko. Vanhat dieselit korvasi uusi 60-hevosvoimainen turbodiesel, joka oli varustettu katalysaattorilla.


title: Opel Vectra

text: Keväällä 1993 uudeksi perusmalliksi tuli Expression, jossa oli aikaisempien GL-varusteiden lisäksi kierroslukumittari, korinväriset peilit, ja sinipunaiset kylkiraidat. Verhoilussa oli samanlaiset kuviot. Vuoden 1994 uutuutena oli edullinen mutta hyvin varusteltu CDX, joka korvasi GLS:n ja CD:n. CDX-mallissa oli GLS-tason lisäksi ylellisempi verhoilu, puujäljitelmäkoristeet ovissa, nahkaverhoiltu ohjauspyörä, sähköantenni, metalliväri ja sumuvalot. Lisävarusteena sai kaksi turvatyynyä ja ABS-jarrut. 2,0-litraisen 16-venttiilisen moottorin teho putosi 150:stä 136 hevosvoimaan.


title: Opel Vectra

text: Vuosimallin 1995 Vectroissa GT:n korvasi Sport, jossa oli kevytmetallivanteet vakiona. Expressionista tuli Merit, josta oli karsittu kierroslukumittari, korinväriset ulkopeilit ja polttoaineen merkkivalo. Kuljettajan turvatyyny tuli kuitenkin vakiovarusteeksi kaikkiin malleihin. V6-mallien ainoa varustetaso oli CDX. V6-moottorilla varustetuissa CDX-malleissa oli normaalin varustuksen lisäksi luistonesto ja kevytmetallivanteet.


title: Opel Vectra

text: Moottorivaihtoehdot Suomessa


title: Opel Vectra

text: Toisen sukupolven Vectra esiteltiin syksyllä 1995, ja se ehti Suomeen jo lokakuussa. Vectra B oli koriltaan entistä jäykempi ja painavampi, mutta koko ei ollut kasvanut kuin tavaratilan osalta. Korimalleina olivat aluksi neliovinen sedan ja viisiovinen hatchback. Laatuongelmat oli otettu Opelilla tosissaan, ja Vectra B:ssä se oli jo selkeästi paremmalla tasolla. Samoin ajo-ominaisuuksia pyrittiin parantamaan, mutta luokan kärkitasoa ne eivät edelleenkään olleet. Myös Isossa-Britanniassa malli tunnettiin nyt nimellä Vauxhall Vectra.


title: Opel Vectra

text: Vuoden 1997 Euro NCAP -kolaritestistä Vectra sai tulokseksi ainoastaan kaksi ja puoli tähteä. Tähän vaikutti erityisesti auton huono sivutörmäyssuoja.


title: Opel Vectra

text: Moottorit siirtyivät edellisestä mallisukupolvesta kevyesti uudistettuina. Ecotec-moottorisarjan bensiinimoottorit olivat 1,6 16V (100 hv), 1,8 16V (115 hv), 2,0 16V (136 hv) ja 2,5 V6 (170 hv). Myös 1,6- ja 1,8-litraisissa oli moniventtiilikansi Astran tavoin.


title: Opel Vectra

text: Perusmalli GL:n vakiovarusteluun sisältyi kaksi turvatyynyä, ABS-jarrut, kauko-ohjattava keskuslukitus, lämmitettävät peilit, radio erillisellä taajuusnäytöllä, ulkolämpömittari, sisävalon viive ja ajonestolaite. CD:ssä oli lisäksi sumuvalot, korinväriset ovenkahvat, kierroslukumittari, sähköikkunat edessä, nahkaverhoiltu ohjauspyörä, lukuvalot ja ristiseläntuen säätö. CD Sportin varuste-erot CD:hen olivat kevytmetallivanteet, ajotietokone, tummennetut takavalot ja sporttisempi verhoilu. Ylellisimmässä CDX:ssä oli kojelaudan puujäljitelmäkoristeet, ilmastointi, vakionopeudensäädin ja sähköikkunat takana.


title: Opel Vectra

text: Vectra-malliston uutuus oli syksyllä 1996 esitelty farmarimalli Voyage. Vectra Voyage oli urheilullinen niin sanottu ”elämäntapafarkku”, jonka tavaratila ei ollut juuri Astra Caravania suurempi. Kesällä 1997 tuli uusi suorasuihkutusdiesel 2,0 DI (82 hv), saman vuoden lopussa myös suurempitehoinen versio 2,0 DTI (100 hv).


title: Opel Vectra

text: Vuonna 1998 GL:n korvasi GL+, jossa oli aiemman lisäksi kierroslukumittari, sävylasit ja sähköikkunat edessä. Kaikissa vuoden 1998 malleissa oli ohjauspyörän korkeussäätö, takaistuimen keskipaikan kolmipisteturvavyö ja 15 tuuman pyörät vakiovarusteina. Vuosimallissa 1999 oli lisäksi automaattiset ajovalot ja CD-soitin.


title: Opel Vectra

text: Maaliskuussa 1999 esiteltiin uudet facelift-mallit. Ajovalot olivat nyt kirkaslasiset ja maskin reuna kromattu. Uudenmalliset puskurit olivat kokonaan korinväriset, ilman aiemmin ollutta mustaa listaa. Peilejä oli hieman suurennettu niiden saatua kritiikkiä pienestä koostaan johtuen. Jarrulevyt olivat halkaisijaltaan aikaisempaa suuremmat, ja jarrutusmatkan luvattiin olevan viisi prosenttia lyhempi. Vectraan tuli Astrassa edellisvuonna esitelty 1,8-litrainen moottori, ja myös 1,6-litraista oli paranneltu. Valmistaja lupasi kummankin olevan 10 prosenttia aikaisempaa taloudellisempia. 2,5 V6 sai uuden vaihteiston, joka tuli muihinkin malleihin vuonna 2000. Turvallisuudessakin oli tapahtunut parannusta, sillä Euro NCAP -kolaritestissä uudistunut Vectra saavutti kolme tähteä.


title: Opel Vectra

text: CD:hen tuli puujäljitelmäkoristeet keskikonsoliin, sekä vakiovarusteiksi ilmastointi ja kevytmetallivanteet. CD Sport nimettiin pelkäksi Sportiksi. Siinä oli alumiinikoristeltu keskikonsoli ja kolmipuolainen nahkaverhoiltu ohjauspyörä. CDX:ssä oli nahkaverhoilu.


title: Opel Vectra

text: Opelin 100-vuotisjuhlien kunniaksi maaliskuussa 1999 esiteltiin myös Edition 100 -erikoismallisto. Vectran juhlamalli erosi tavallisesta CD:stä vain erilaisten kevytmetallivanteiden, kylkilistan ”100”-tunnuksen ja erikoisverhouksen osalta.


title: Opel Vectra

text: Lokakuussa 2000 moottorivalikoima koki uudistuksia: 1,8:n teho nousi 125 hevosvoimaan, 2,2 (147 hv) korvasi 2,0:n ja 2,6 (170 hv) 2,5:n. Dieselvalikoimaa täydensi 2,2 DTI (125 hv). Aktiiviset pääntuet tulivat vakiovarusteeksi kaikkiin malleihin. GL:n korvasi Comfort, jossa oli vakiona ilmastointi. Sportiin lisättiin Xenon-valot vakiovarusteeksi. CD:stä tuli puolestaan Elegance, jossa oli aiemman lisäksi automaatti-ilmastointi.


title: Opel Vectra

text: Vectran kolmas sukupolvi esiteltiin Geneven autonäyttelyssä keväällä 2002 neliovisena sedanina ja viisiovisena hatchbackina, jota kutsuttiin nimellä GTS. Farmarimallin ensiesittely tapahtui seuraavana syksynä Frankfurtin autonäyttelyssä. Vectra C perustui General Motorsin Epsilon-pohjalevylle. Muita samaa alustaa käyttäviä autoja ovat muiden muassa Cadillac BLS, Chevrolet Malibu, Fiat Croma ja Saab 9-3. Yhdysvalloissa C-Vectraa myytiin Saturn Aura -nimisenä vuodesta 2006 vuoteen 2010, kunnes General Motors päätti lakkauttaa koko Saturn-merkin valmistuksen. Sedan ja farmari valmistettiin Saksan Rüsselsheimissa ja GTS puolestaan Englannissa. Maaliskuusta 2003 lähtien saatavilla oli myös pitkäakselivälinen hatchback-versio Opel Signum, joka ei kuitenkaan menestynyt Suomessa korkean hintansa vuoksi.


title: Opel Vectra

text: Vectra kasvoi etenkin farmarimallin osalta tuntuvasti edeltäjäänsä verrattuna, sillä sen toivottiin osaltaan korvaavan luokkaa suuremman Omegan farmariversion, jonka valmistus lopetettiin. Uusi turvavaruste oli mukautuvat bi-xenon-ajovalot (AFS), jotka sai lisävarusteena.


title: Opel Vectra

text:
Vuoden 2002 Euro NCAP -kolaritestistä Vectra sai tulokseksi neljä tähteä viidestä.
Bensiinimoottorit olivat aluksi 1,8- (122 hv) ja 2,2-litraiset (147 hv) Ecotecit, tehokkaimpana vaihtoehtona 3,2 V6 (211 hv). Dieselmoottorit olivat 2,0- (100 hv) ja 2,2-litraiset (125 hv) DTI-turbodieselit.


title: Opel Vectra

text: Vuonna 2003 mallistoon lisättiin 2,0-litrainen (175 hv) turboahdettu Ecotec ja 3,0-litrainen (177 hv) CDTI V6 -diesel, jossa oli yhteispaineruiskutus.


title: Opel Vectra

text: Perusmoottoriksi tuli 1,6 litran (100 hv) bensiinimoottori vuonna 2004, ja aiemmat DTI-dieselit korvattiin uusilla 1,9-litraisilla (100/150 hv) CDTI-moottoreilla. 2,2-litrainen Ecotec muuttui suorasuihkutustyyppiseksi, ja teho kasvoi 155 hevosvoimaan.


title: Opel Vectra

text: Vuoden 2005 kasvojenkohotuksessa Vectran ja Signumin keulan ilmettä uudistettiin uudella maskilla, puskureilla ja ajovaloilla. 1,6-litraisen teho kasvoi 105 hevosvoimaan ja 1,8-litraisen 140 hevosvoimaan. Uusi moottori oli 2,8-litrainen V6 Turbo (230 hv), joka korvasi 3,2-litraisen vapaasti hengittävän V6:n. 3,0 litran dieselin teho nousi 184 hevosvoimaan.


title: Opel Vectra

text: Samalla esiteltiin suorituskykyinen Vectra OPC, jossa oli turboahdettu 2,8-litrainen V6-moottori. Tehoa oli 255 hevosvoimaa ja vääntöä 355 newtonmetriä. Huippunopeus oli rajoitettu 250 km/h. OPC-mallissa oli tavallista Vectraa urheilullisempi ulkonäkö erilaisten puskurien ja helmalevikkeiden ansiosta. AFS-valot sisältyivät vakiovarusteisiin. Sisällä oli nahkaverhoillut Recaron urheiluistuimet. Vuoden 2007 malleissa moottorin teho oli nostettu 280 hevosvoimaan.Varustetasot olivat Comfort ja Elegance. Kaikissa malleissa oli vakiovarusteina kuusi turvatyynyä, ABS-jarrut hätäjarruassistentilla sekä ilmastointi. Faceliftin yhteydessä uusiksi mallivaihtoehdoiksi tulivat Essentia, Enjoy ja Sport, joissa kaikissa oli myös ESP vakiona. Esimerkiksi Saksassa on vielä ollut näiden kolmen yläpuolella ylellinen Cosmo, jota ei tuotu Suomeen.


title: Opel Vectra

text: Vuonna 2008 ennen Insignian esittelyä ainoaksi varustetasoksi Vectraan tuli erikoisvarusteltu Ultimate Edition. Samalla OPC:n sai nyt myös automaattivaihteistolla varustettuna.


title: Markku Ojanen

text: Markku Ojanen (s. 29. heinäkuuta 1944 Laihia) on Tampereen yliopiston psykologian emeritusprofessori. Ennen eläkkeelle jäämistään elokuussa 2008 hän toimi yliopistonsa psykologian laitoksen johtajana.


title: Markku Ojanen

text: Tohtoriksi Ojanen on väitellyt vuonna 1975 ja toimi pitkään apulaisprofessorina Tampereella. Professori Ojasen keskeisiä tutkimusalueita ovat olleet mielenterveys, erityisesti skitsofrenian kuntoutus, terveyspsykologia, erityisesti liikunta ja hyvinvointi sekä positiivinen psykologia, toisin sanoen onnellisuus. Kotisivuillaan ja kirjoissaan hän kutsuukin itseään ”onnellisuusprofessoriksi”.


title: Antti Pääkkönen

text: Antti Ilmari Pääkkönen (s. 5. helmikuuta 1964 Kuhmo) on suomalainen näyttelijä. Hänen veljensä Seppo Pääkkönen ja veljenpoikansa Jasper Pääkkönen ovat myös näyttelijöitä.


title: Antti Pääkkönen

text: Antti Pääkkönen syntyi 1964 Kuhmossa kauppiasperheeseen. Hänellä on neljä isoveljeä: Jukka, Markku, Seppo ja Matti. Perhe muutti 70-luvun alussa Riihimäelle. Pääkkönen kiinnostui näyttelemisestä kymmenvuotiaana kun Seppo houkutteli hänet mukaansa Riihimäen teatteriin.


title: Antti Pääkkönen

text: Vuonna 1981 - ollessaan lukion ensimmäisellä luokalla - Pääkkönen pääsi opiskelemaan näyttelijäksi Tampereen yliopistoon. Hän valmistui teatteritaiteen maisteriksi vuonna 1985 ja aloitti näyttelijänä Suomen Kansallisteatterissa.


title: Antti Pääkkönen

text: Kansallisteatterissa Pääkkönen on tehnyt kuutisenkymmentä roolia ulottuen Odysseuksesta "Seitsemän veljeksen" Aapoon ja "Nalle Puhin" Nasuun. Vuosina 2007–2009 hänet nähtiin Lahtisena Kristian Smedsin ohjauksessa Väinö Linnan "Tuntemattomasta sotilaasta".


title: Antti Pääkkönen

text: Pääkkönen on näytellyt nuorta presidentti Urho Kekkosta televisiosarjoissa "Tuomitut" (1995), "Presidentit" (2005–2006) ja "Piru ja peijooni" (2008) sekä elokuvassa "Mieletön elokuu" (2013).


title: Antti Pääkkönen

text: Antti Pääkkönen tunnetaan myös kymmenistä dubbausrooleistaan ja monipuolisista äänistään. Hänet tunnetaan muun muassa Mikki Hiirenä, Varjoankkana, Väiski Vemmelsäärenä, Bobi Tomaattina, Puuha-Peten Kaivurina, Nossena ja Tatuna, Nalle Puhin Nasuna, Digimon Adventuren monina henkilöinä ja Toy Storyn Woodyna. Knalli ja sateenvarjo -kuunnelmasarjan 2000-luvulla tehdyissä jaksoissa hän näyttelee Sir Clivea.


title: Antti Pääkkönen

text: Pääkkösellä on viisi lasta.


title: Romurauta

text: Romurauta on rautapitoista jätemetallia, jota syntyy esimerkiksi konepajoissa ja autohajottamoilla. Raudan valmistuksen vaatiman suuren energian vuoksi rauta on kierrätetty sen keksimisestä alkaen sikäli kuin se on ollut mahdollista. Kaatopaikoille joutuvan romuraudan määrä on pienehkö ja tämä materiaalivirta tulee pääosin kotitalouksien kautta. Merkittävin romuraudan käyttäjä on terästeollisuus, joka sulattaa romuraudan ja valmistaa siitä uudelleen teräslevyjä, tankoja, lankoja jne. Romuraudalle asetetaan teräksen raaka-aineena puhtausvaatimuksia, eli se ei saa sisältää merkittäviä määriä muita metalleja, kuten esimerkiksi lyijyä, kuparia, mangaania, sinkkiä, alumiinia tai muuta sellaista. Siksi romurauta on lajiteltava. Esimerkiksi romutettavista autoista täytyy ehdottomasti erottaa pois lyijyakut sekä kupari- ja alumiiniosat.


title: Romurauta

text: Romuraudaksi sanotaan myös metallia taloudellisessa mielessä, jolloin sillä on halvempi yksikköhinta. Loppuunkäytetty kone voidaan esimerkiksi myydä romurautana, jolloin siitä maksetaan kilojen perusteella, ei koneen toiminnallisuuden tai käyttökohteen mukaan.


title: Nissan Sunny

text: Nissan Sunny -mallinimi oli Euroopassa käytössä Nissanilla vuosina 1981–1995. Ensimmäistä B11-sukupolvea myytiin myös muilla markkina-alueilla, mutta myöhemmät Sunny N13- ja N14-mallit olivat myynnissä vain Euroopassa. Ne tosin olivat samoja autoja kuin Japanin kotimarkkinoilla myydyt Pulsar-mallit.


title: Nissan Sunny

text: Euroopassa ensimmäinen Sunny-nimellä myyty Nissan esiteltiin vuonna 1981. Malli oli tekniikaltaan läheistä sukua Nissan Cherrylle. Kasvaneesta koostaan huolimatta auto oli edeltäjäänsä kevyempi, sillä korirakenteissa käytettiin suurlujuusterästä. Sisätiloiltaan Sunny oli yksi luokkansa suurimmista malleista.Korimalleina olivat kaksi- ja nelioviset sedanit, coupé ja kaksi erilaista farmarimallia. Ensimmäinen oli loivaperäinen ja matala Sport Wagon, myöhemmin esiteltiin käytännöllisempi farmari (AD), joka oli 10 senttimetriä korkeampi. Siinä oli pyöreät ajovalot, ja se oli tarkoitettu eräänlaiseksi säästömalliksi, sillä useimmat mukavuusvarusteet oli karsittu ja vaihteisto oli nelivaihteinen.


title: Nissan Sunny

text: Moottorivalikoimassa olivat aluksi 1,3- (60 hv) ja 1,5-litraiset (75 hv) bensiinimoottorit. Vuonna 1982 esiteltiin myös 1,7-litrainen (55 hv) dieselmoottori. Ainoastaan Japanissa myytiin 1,5-litraisella (115 hv) turbomoottorilla varustettua kolmiovista hatchbackia, jonka nimi oli Sunny Turbo Leprix. Turbomallia sai myös sedan- ja coupé-korisena.


title: Nissan Sunny

text: Vuonna 1986 Sunny- ja Cherry-mallistot yhdistyivät Euroopassa, ja uusi malli tunnettiin aina Sunnyna. Cherryn korvasivat kolmi- ja viisioviset hatchbackit, ja vanhan Sunnyn puolestaan neliovinen sedan. Kooltaan auto kasvoi varsin vähän, mutta sen paino nousi yli 100 kilolla. Kreikassa tätä mallia myytiin Cherry-nimisenä.


title: Nissan Sunny

text: Tarjolla olivat myös coupé- ja farmarikoriset Sunny-mallit, jotka poikkesivat muusta mallistosta, sillä ne olivat Pohjois-Amerikassa ja Japanissa myytyjä B12-Sunnyja (USA:ssa Nissan Sentra). Harhaanjohtavasti Malesiassa ja Uudessa-Seelannissa N13-Sunnya myytiin Nissan Sentra -nimisenä.


title: Nissan Sunny

text: Moottoreina olivat edellisestä sukupolvesta periytyvät 1,3-litrainen (60 hv) bensiinimoottori ja 1,7-litrainen (55 hv) diesel. 1,6-litrainen (84 hv) oli sen sijaan uusi. Myöhemmin mallistoon lisättiin myös 16-venttiilinen 1,6-litrainen (120 hv).


title: Nissan Sunny

text: Moottorivalikoimaa uudistettiin vuoden 1988 lopulla, kun 12-venttiiliset 1,4- (80 hv) ja 1,6-litraiset (94 hv) sekä 16-venttiilinen 1,8-litrainen (129 hv) korvasivat aiemmat moottorit.


title: Nissan Sunny

text: Viimeinen Euroopassa myyty Sunny-sukupolvi esiteltiin vuonna 1990. Korimalleina olivat jälleen neliovinen sedan sekä kolmi- ja viisioviset hatchbackit. Näistä kolmiovisen perä oli hyvin pysty, kun taas viisiovisessa perä oli paljon viistompi. Mallistoon kuului myös viisiovinen farmari, joka ei kuitenkaan todellisuudessa ollut N14-Sunny, vaan uudelleennimetty Nissan AD.


title: Nissan Sunny

text: Mallin korvaajaksi tuli Nissan Almera.


title: Nälkäpäivä-keräys

text: Nälkäpäivä-keräys on Suomen Punaisen Ristin vuosittain syksyllä järjestämä keräys, jonka tarkoituksena on kartuttaa SPR:n katastrofirahastoa. Nälkäpäivänä kerättyjä varoja ei ole sidottu yhteen avustuskohteeseen, vaan niitä voidaan käyttää monissa kohteissa katastrofien ja kriisien ennaltaehkäisyyn ja niiden uhrien auttamiseen sekä Suomessa että ulkomailla.


title: Nälkäpäivä-keräys

text: Nälkäpäivänä kauppojen pihoilla ja muilla julkisilla paikoilla on Punaisen Ristin vapaaehtoisia lipaskerääjiä. Nälkäpäivä näkyy myös kouluissa, joissa oppilaille järjestetään erilaisia tapoja osallistua keräykseen. Nälkäpäivänä joissakin kouluissa on myös voitu tarjota pelkkä pääruoka ilman salaattia, leipää tai maitoa.


title: Nälkäpäivä-keräys

text: Nälkäpäivän organisoi Suomen Punainen Risti, mutta siihen voi osallistua kuka tahansa esimerkiksi lipaskerääjänä tai järjestämällä keräystempauksen. Osallistua voi myös lahjoittamalla tai perustamalla nettilippaan.


title: Nälkäpäivä-keräys

text: Nälkäpäivän aloitti aktiivisena SPR:n vapaaehtoisena toiminut Mailis Korhonen, joka keksi idean "kaikkien pälkäneläisten rahankeruutalkoista" vuonna 1980. Keräyksen alkuperäinen nimi oli "Siskon päivä".


title: Lars Lagerbäck

text: Lars Lagerbäck (s. 16. heinäkuuta 1948) on ruotsalainen jalkapallovalmentaja. Helmikuusta 2017 lähtien hän on toiminut Norjan maajoukkueen päävalmentajana.


title: Lars Lagerbäck

text: Vaatimattoman pelaajauransa jälkeen Lagerbäck siirtyi valmentajaksi. Hän luotsasi uransa alussa eri seuroja Ruotsin alasarjoissa, kunnes vuonna 1990 siirtyi Ruotsin jalkapalloliiton palvelukseen. Hän valmensi Ruotsin poikamaajoukkueitta ja vuosina 1994–1997 alle 21-vuotiaita yhdessä Tommy Söderbergin kanssa. Hän valmensi myös Rotsin B-maajoukkuetta, kunnes siirtyi Södebergin apuvalmentajaksi A-maajoukkueeseen vuonna 1998. Vuosina 2000–2004 Lagerbäck ja Söderberg jakoivat Ruotsin valmennusvastuun. He johdattivat maan vuoden 2002 MM-kisoihin ja vuoden 2004 EM-kisoihin. Vuodesta 2004 lähtien Lagerbäck on toiminut Ruotsin päävalmentajana yksin. Hän on johdattanut maan vuoden 2006 MM-kisoihin ja vuoden 2008 EM-kisoihin.


title: Lars Lagerbäck

text: Lagerbäckillä on takana vahva Ruotsin jalkapalloliiton tuki, sillä ennen EM-kisoja 2008 hän teki jatkosopimuksen vuoteen 2010. EM-kisojen päätyttyä jo alkulohkovaiheeseen, on Ruotsissa herännyt rajua kritiikkiä kahdeksan vuotta maajoukkuevalmentajana toiminutta Lagerbäckiä kohtaan. Lagerbäck itse on tyrmännyt häneen ja apuvalmentaja Roland Anderssoniin kohdistuvan kritiikin ja todennut useaan otteeseen, että jatkaa sopimuksensa 2010 loppuun saakka Ruotsin maajoukkuevalmentajana.


title: Lars Lagerbäck

text: Ruotsin kehnosti sujuneet MM2010-karsinnat saivat käytännössä surkean päätöksen toiseksi viimeisellä karsintakierroksella, kun Ruotsi hävisi Tanskalle 2–0. Jatkokarsintapaikka edellyttäisi Lagerbäckin joukkueelta voitto Albaniasta ja samalla Portugalin pitäisi hävitä lohkojumbo Maltalle. Ottelun jälkeisenä päivänä Lagerbäck ja apulaisvalmentaja Roland Andersson ilmoittivat jättävänsä tehtävät viimeisen karsintaottelun jälkeen.


title: Lars Lagerbäck

text: Helmikuun lopussa Lagerbäck allekirjoitti viiden kuukauden sopimuksen Nigerian maajoukkueen valmentamisesta MM-kisoihin 2010 saakka. Lagerbäckin suojattien lopputurnaus ei kuitenkaan sujunut odotusten mukaan, vaan kisoista jäi tuomisiksi ainoastaan tasapelipiste Etelä-Korealta ja kisat päättyivät lohkovaiheeseen. Heinäkuussa 2010 Lagerbäck ilmoitti ettei jatka enää Nigerian maajoukkuevalmentajana.


title: Lars Lagerbäck

text: Syyskuussa 2011 Lagerbäckin uutisoitiin olevan yksi Itävallan maajoukkueen päävalmentajakandidaateista. Hän myönsi Aftonbladetille käyneensä neuvotteluja Itävallan liiton kanssa. Itävaltalaislähteiden mukaan Lagerbäckin riittämätön saksan kielen taito olisi kuitenkin pudottanut hänet valintaprosessin hännille. Lokakuussa hänet valittiin Islannin maajoukkueen päävalmentajaksi erotetun Ólafur Johannessonin tilalle.


title: Lars Lagerbäck

text: Lagerbäckin johdolla Islanti pelasi loistavat MM2014-karsinnat ja sijoittui karsintalohkonsa kakkoseksi Sveitsin jälkeen. Jatkokarsinnoissa Islanti pelasi 0–0 tasapelin kotonaan Kroatiaa vastaan, mutta vieraissa kärsitty 0–2 tappio hautasi haaveet historiallisesta kisapaikasta. EM2016-karsinnoissa Lagerbäck jatkoi loistotyötään Islannin peräsimessä ja joukkue eteni karsinnoissa voitosta voittoon kukistamalla kovassa karsintalohkossaan Turkin, Tšekin ja kahdesti Alankomaat. Maan historian ensimmäinen arvokisalopputurnauspaikka varmistui syyskuun alussa 2015. Toukokuussa 2016 Lagerbäck ilmoitti jättävänsä Islannin maajoukkuevalmentajan tehtävät kesän EM-lopputurnauksen jälkeen.


title: Lars Lagerbäck

text: EM-lopputurnauksessa Islanti jatkoi siitä mihin se karsinnoissa jäi. Avausottelussa tiiviisti puolustanut ja fyysisesti pelannut Islanti pelasi 1–1 tasapelin Portugalia vastaan. Samaan tulokseen päättyi ottelu Unkaria vastaan ja sensaatiomainen 2–1 voitto Itävallasta vei Islannin lohkokakkosena pudotuspeleihin. Neljännesvälierissä Islanti raivasi tieltään Englannin vahvan esityksen jälkeen maalein 2–1. Joukkue sai Ranskassa huikeaa kannatusta ja lähes 10 prosenttia koko maan väestöstä oli paikan päällä kannustamassa joukkuetta menestykseen. Lagerbäck kirjoitti valmentajana nimensä jalkapallohistoriaan, vaikka joukkueen pelit päättyivätkin puolivälierissä 5–2 tappioon Ranskalle. Lagerbäck jätti kisojen jälkeen tehtävänsä tyytyväisenä, joskin valitteli hieman joukkueensa henkisen kantin rapistumista tappiollisessa Ranska-ottelussa. Hän totesi kisojen jälkeen, ettei ole enää aktiivisesti hakemassa uusia tehtäviä ja sanoi maailman jo olevan väsynyt häneen.


title: Lars Lagerbäck

text: Tammikuussa 2017 Lagerbäck palkittiin Ruotsin urheilugaalassa vuoden valmentajana.


title: Lars Lagerbäck

text: Helmikuussa 2017 Lagerbäck teki vuoteen 2020 ulottuvan sopimuksen Norjan jalkapallomaajoukkueen päävalmentajan tehtävistä. Hän korvasi tehtävässä Per-Mathias Høgmon, jonka alaisuudessa Norjan MM2018-karsinnat olivat alkaneet erittäin heikosti.


title: Sherone Simpson

text: Sherone Simpson (s. 12. elokuuta 1984 Manchester) on jamaikalainen pikajuoksija.


title: Sherone Simpson

text: Simpson sai alle 20-vuotiaiden Pan-Amerikan mestaruuskilpailuissa hopeaa 100 metrillä 2003. Ensimmäisissä aikuisten arvokisoissaan Ateenan olympialaisissa 2004 hän voitti kultaa Jamaikan pikaviestijoukkueessa ja sijoittui sadalla metrillä kuudenneksi ajalla 11,07. Samana vuonna hän oli neljäs ajalla 11,23. Vuonna 2005 Simpson juoksi toukokuun lopulla Kingstonissa silloisen ennätyksensä 10,97. Helsingin MM-kisoissa 2005 hän saavutti Jamaikan pikaviestijoukkueessa hopeaa ja sijoittui satasella kuudenneksi.


title: Sherone Simpson

text: Henkilökohtaisten suoritusten valossa Simpsonin toistaiseksi paras kausi oli 2006. Maaliskuussa Melbournessa järjestetyissä Kansainyhteisön kisoissa hän voitti kultaa 200 metriltä (ajalla 22,59) sekä pikaviestistä. Kesäkuun lopulla hän voitti Kingstonissa maansa mestaruuskisoissa sekä sadan että kahdensadan metrin matkat juosten satasella ennätyksekseen 10,82. Heinäkuun lopulla hän juoksi Tukholman DN-gaalassa kahdella sadalla ennätyksensä 22,00. Kuudesta Kultaisen liigan kilpailuista hän saavutti neljä voittoa ja kaksi kakkossijaa. hän voitti 100 metrin kilpailun ajalla 10,87 ja oli 200 metrillä kolmas. Hän voitti 100 metriä myös Amerikan edustajana maailmancupissa Ateenassa syyskuun puolivälissä ajalla 10,97.


title: Sherone Simpson

text: Simpson sijoittui 100 metrillä hopealle Pekingin olympialaisissa 2008. Hän jakoi hopean toisen jamaikalaisen Kerron Stewartin kanssa, kun heidän välilleen ei löytynyt eroa edes maalikameravertailussa. Jamaika otti lajissa kolmoisvoiton, sillä kultamitalisti Shelly-Ann Fraserkin on jamaikalainen. 200 metrillä Simpson oli kuudes. Hän voitti 100 metrin Jamaikan-mestaruuden 2010. Daegun MM-kilpailuissa 2011 hän sijoittui 200 metrillä kahdeksanneksi. Pikaviestissä hän juoksi kolmannen osuuden Jamaikan ennätyksellä 41,70 toiseksi sijoittuneessa joukkueessa. Simpson juoksi Lontoon olympialaisissa 2012 toisen osuuden Jamaikan pikaviestijoukkueessa, joka sai hopeaa maansa ennätysajalla 41,41. 200 metrillä hän karsiutui välierissä.


title: Sherone Simpson

text: Kesäkuussa 2013 Simpson antoi oksilofriini-piristettä sisältäneen dopingnäytteen ja sai 18 kuukauden kilpailukiellon. Simpson valitti kilpailukiellosta urheilun kansainväliseen vetoomustuomioistuimeen (CAS) ja CAS lyhensi kilpailukiellon kuuden kuukauden pituiseksi.


title: Sherone Simpson

text: Simpson voitti 2015 IAAF World Relays -kilpailuissa kultaa 4 × 200 metrin viestissä. Toronton Pan-Amerikan kisoissa hän voitti 100 metriä ajalla 10,95. Hän juoksi samoissa kilpailuissa pikaviestin alkuerissä. Loppukilpailussa Jamaika sai toisella kokoonpanolla hopeaa. Pekingin MM-kilpailuissa 2015 hän osallistui pikaviestissä niin ikään vain alkueräjuoksuun. Loppukilpailussa Jamaika voitti maailmanmestaruuden. 200 metrillä hän sijoittui kahdeksanneksi ja 100 metrillä karsiutui välierissä.


title: Jääkiekkomaila

text: Jääkiekkomaila on jääkiekossa kumisen pelivälineen, kiekon, liikuttamiseen käytettävä väline.


title: Jääkiekkomaila

text: Maila valmistetaan määrämittaisena, yleensä suurimman sallitun pituuden mittaisena. Pelaaja lyhentää mailan vartta määrämitasta, oman mieltymyksensä mukaisesti. Varren enimmäispituus on 163 cm varren päästä lappeen ja varren kulmaan. Varren on oltava suora, leveys ei saa ylittää 3 cm eikä paksuus saa olla enempää kuin 2,5 cm. Mailassa ei saa olla minkäänlaisia ulokkeita ja kaikkien kulmien on oltava viistettyjä. Mailan lavalla liikutellaan kiekkoa ja yritetään laukaista kiekko maaliin. Pelaajan mailan sopivana pituutena pidetään yleisesti pituutta, jossa maila yltää maasta pelaajan leuan kohdalle, kun pelaaja seisoo luistimet jalassa. Käytännössä ei ole olemassa mitään kaiken kattavaa yleissääntöä ohjaamaan mailan valintaa, vaan usein kyse on henkilökohtaisista mieltymyksistä. Mailaa valittaessa tulee ottaa huomioon pituuden lisäksi myös pelaajan paino, pelaajan suosima pelityyli sekä hänen pelipaikkansa .


title: Jääkiekkomaila

text:
Lavan enimmäispituus on 32 cm varren kulmasta lappeen kärkeen. Suurin leveys on 7,5 cm ja pienin 5 cm. Lainaus IIHF:n sääntökirjasta koskien lavan käyrää: "Kenttäpelaajan mailan lapa saa olla kaareva, ja lappeen kaarevuutta rajoitetaan siten, ettei kärjen minkä tahansa pisteen ja lappeen alakulman yhdistävästä suorasta kohtisuoraan lappeeseen mitattu etäisyys ylitä 1,5 cm.
" Jos maila rikkoo näitä sääntöjä, pelaaja IIHF:n sääntöjen mukaan tullaan poistamaan ottelusta sekä erotuomari varoittaa pelaajan joukkuetta.


title: Jääkiekkomaila

text: Jos jääkiekkomaila hajoaa jäällä kesken ottelun, se tulee pudottaa jäähän, eikä rikkoutuneella mailalla saa jatkaa peliä. Erotuomari korjaa rikkoutuneen mailan pois jäältä seuraavalla katkolla. Pelaaja saa ottaa osaa peliin ilman mailaa.


title: Jääkiekkomaila

text: Maalivahdin maila eroaa huomattavasti kenttäpelaajan mailasta. Toisin kuin pelaajan mailassa, maalivahdin mailan varsi levenee selvästi noin puolivälissä vartta. Varren leveä osa saa enimmillään olla 9 cm leveä ja 71 cm pitkä, lavan kulmasta mitattuna. Leveä osa parantaa maalivahdin mahdollisuuksia estää kiekkoa menemästä maaliin. Lavan leveys saa olla 9 cm, pituus 39 cm varren kulmasta lappeen kärkeen ja enimmäisleveys kulman alaosasta kulman yläosaan 11,5 cm. Muuten sitä koskevat samat säännöt kuin kenttäpelaajan mailaa.


title: Jääkiekkomaila

text: Pelaajat käyttävät jääkiekkomailoissaan lähes aina jääkiekkomailoihin erikseen suunniteltua, mailateippiä. Perinteisimmät ja suosituimmat mailateipin värit ovat valkoinen ja musta. Mailateipistä tehdään tuppi mailan varren toiseen päähän. Tupen tarkoitus on estää mailaa irtoamasta kädestä esimerkiksi laukaisutilanteessa sekä parantaa otetta mailasta. Mailateippiä käytetään myös mailan lavassa. Mailateippi lisää pitoa mailan lavan ja kiekon välillä.


title: Jääkiekkomaila

text: Osa pelaajista käyttää teippiä myös mailan varressa, parantamaan otetta mailasta. Varren liukkautta voidaan vähentää esimerkiksi hieromalla varteen teippiliimaa mailateipistä.


title: Jääkiekkomaila

text: Mailoissa saa käyttää kaikkia värejä, mutta valkoinen ja musta ovat suosituimpia.


title: Jääkiekkomaila

text: Jääkiekkomailat ovat perinteisesti olleet puisia. Nykyisin jääkiekkomailoja valmistetaan myös erilaisista keino- ja yhdistelmämateriaaleista kuten hiili- ja lasikuidusta sekä muista komposiittimateriaaleista. Jääkiekkoliiga NHL:ssä tai muissa ammattilaissarjoissa ei enää käytetä puumailoja vaan ainoastaan komposiittimailoja.


title: Jääkiekkomaila

text: Keino- ja yhdistelmämateriaaleista valmistetut mailat ovat usein kalliimpia kuin puumailat. Ammattitason yhdistelmämateriaalista valmistettu jääkiekkomaila voi maksaa jopa yli 300 euroa.


title: Jääkiekkomaila

text: Keino- ja yhdistelmämateriaaleista valmistetut mailat lisäävät laukaisutehoa ja -tarkkuutta. Luonnonmateriaalien heikkoutena jääkiekkomailoissa pidetään sitä, että jokainen saman valmistajan saman merkkinen maila ei välttämättä ole homogeeninen, vaan mailoissa on eroja. Keino- ja yhdistelmämateriaaleista valmistetut mailat ovat todennäköisemmin homogeenisiä.


title: Jääkiekkomaila

text: Keino- ja yhdistelmämateriaaleista valmistettujen mailojen tullessa markkinoille osa valmistajista markkinoi mailoja periaatteessa rikkoontumattomina. Kokemus on osoittanut väitteen vääräksi.


title: Jääkiekkomaila

text: Jääkiekkomailan varsi ja lapa voidaan valmistaa myös erillisinä osina. Ilman vartta valmistetusta lavasta käytetään nimeä irtolapa ja ilman lapaa valmistetusta varresta sanaa irtovarsi. Irtolapoja valmistetaan puusta ja erilaisista keino- ja yhdistelmämateriaaleista. Irtovarret ovat poikkeuksetta keino- ja yhdistelmämateriaaleista tai alumiinista valmistettuja. Irtolapa ja varsi liitetään toisiinsa lämmitettävällä kuumaliimalla. Lavassa olevaa liimaa lämmitetään kuumailmapuhaltimella jonka jälkeen lapa työnnetään onttoon varteen. Keino- ja yhdistelmämateriaaleista valmistettuja varsia ei suositella lämmitettävän lainkaan. Ainoastaan alumiinista valmistettuja varsia voi lämmittää.


title: Jääkiekkomaila

text: Nanomaila on urheiluvälineyritys Montrealin lanseeraama jääkiekkomaila, jossa käytetään nanoteknologiaa.


title: Jääkiekkomaila

text: Mailanjäykkyys on yleensä merkitty mailan varren yläosaan. Jäykkyydet ovat järjestyksessä


title: Jääkiekkomaila

text: Toinen tapa merkitä jäykkyyttä on flex + numero -merkintä, esim. flex 85 tai flex 110. Tämä tapa on yleinen komposiittimateriaaleista valmistetuissa mailoissa.


title: Jääkiekkomaila

text: Suomessa toimii neljä merkittävää mailatehdasta: Tac-Stick Oy Lievestuoreella, Pama, KHF Finland Oy sekä Bauer Nike Finland Oy Tammelassa. Suomalaisille joukkueille ja harrastajille toimitettiin arviolta 310  000–320  000 mailaa, joten vientiin meni yli miljoona mailaa vuodessa. Suomen lisäksi puuvalmisteisia mailoja valmistetaan enää vain Yhdysvalloissa, Kanadassa ja Ukrainassa.


title: Loki Software

text: Loki Software, Inc. (tunnetaan myös nimillä Loki, Loki Games ja Loki Entertainment Software, oli yhdysvaltalainen ohjelmistotalo, joka piti päämajaansa Tustinissa Kaliforniassa. Sen perusti vuonna 1998 Scott Draeker, ja se lopetti toimintansa vuonna 2002.


title: Loki Software

text: Loki teki Windows-pohjaisista peleistä Linux-versioita. Kaiken kaikkiaan Loki teki 18 pelistä Linux-version. Näitä olivat mm. "", "Tribes 2", "Quake III Arena", "Unreal Tournament" ja "Sid Meier's Alpha Centauri".


title: Loki Software

text: Konkurssiin ajautuessaan heillä oli työn alla "Deus Ex". Tämän projektin ansiota oli tosin se, että pelin Windows-versioon saatiin OpenGL-tuki, ja tämän myötä myös Unreal Enginen OpenGL-tuki parani.


title: Loki Software

text: Loki kuitenkin tuotti joitain vieläkin käytössä olevia ohjelmistoja. Loki tuki aktiivisesti SDL-kirjaston kehittämistä ja oli myös yksi ensimmäisiä sen käyttäjiä (Sam Latinga, SDL:n pääkehittäjä, oli Lokin työntekijä), ja oli aloitti myös kehittämään OpenAL-kirjastoa (nykyisin Creative Labsin ja Applen hallinnoima projekti). Lokin asennusohjelma, Loki Setup, on myös edelleen aktiivisesti kehitetty, ja mm. id Software käyttää sitä edelleen peliensä Linux-versioiden kanssa. Ryan "Icculus" Gordon, eräs Lokin työntekijöistä, perusti vapaaehtoisryhmän joka myös tekee peleistä Linux-versioita.


title: Kantri & rock

text: Kantri & rock on suomalaisen rockyhtyeen Jussi & The Boysin studioalbumi.


title: Namurin provinssi

text: Namur on yksi Belgian provinsseista. Se sijaitsee maan ranskankielisellä alueella Valloniassa ja koostuu kolmesta piiristä (), jotka jaetaan 38 kuntaan. Provinssin pääkaupunki on Namur. Provinssi rajoittuu Belgian Hainaut'n, Flanderin Brabantin, Liègen ja Luxembourgin provinsseihin sekä Ranskaan.


title: Namurin provinssi

text: Namurin provinssissa on arviolta 489 204 asukasta (vuonna 2016) ja sen pinta-ala on 3 666 neliökilometriä.


title: Namurin provinssi

text: Namurin provinssissa sijaitseva Dinant on Adolphe Saxin, saksofonin keksijän kotikaupunki.


title: Ievan polkka

text: Ievan polkka tai Ievan polokka (Eevan polkka) on tunnettu laulu, jonka sanoitti juukalainen Eino Kettunen 1930-luvun alkupuolella ja jonka sävel on kansansävelmän. Etelä-Karjalassa, Savitaipaleella, sävelmää on pidetty niin omana, että sitä kutsutaan "Savitaipaleen polkaksi". Melodia on pääosin sama kuin Länsi-Venäjällä, Smolenskin seudulla tunnettu kansantanssisävelmä "Smolenski gusatšok" (смоленский гусачок). Aihelma siis tunnetaan kahdella taholla. Ruotsin ja Venäjän raja kulki 1700-luvun jälkipuoliskolla Kymijoessa, jonka itäpuoli linnoitettiin Pietarin turvaamiseksi. Seudulla oli vuosikymmenien ajan enemmän venäläistä sotaväkeä kuin kanta-asukkaita. Seuraavan vuosisadan alkupuolella suomalaisen kansanmusiikin ja -tanssien kerääjät mainitsivat yksikantaan Luumäen-Savitaipaleen seudulla tanssittavan ”pelkkiä venäläistansseja” eivätkä merkinneet niitä muistiin. Perinteisen musiikin tuntijat Savitaipaleella ovat kuitenkin aina olleet sitä mieltä, että sävelmä on paikkakunnalla hyvin vanha, joten se on ollut tunnettu jo ensimmäistenkin kerääjien aikaan. Kumpaa alkuperää sävelmä lieneekin, sen jälkiä voi seurata ainakin Viipurin kuvernementin aikaan 1700-luvulla jälkipuoliskolle.


title: Ievan polkka

text: Laulussa käytetään Pohjois-Savon murretta, esim. "immeeset onnee toevotti" ("ihmiset toivottivat onnea"). Laulua lauletaan hieman eri sanoitusversioilla riippuen laulajasta, kuitenkin sanoittaja on sama, sanoja on muotoiltu sen mukaan kuka laulaa.


title: Ievan polkka

text: Polkan sanat kertovat Ievasta (Eeva), jonka tanssireissua äiti vahtii, kertojana on Ievaan hurmaantunut mies. Joka säkeistö loppuu tarttuvaan rallatukseen: ”salivili hipput tupput tapput, äppyt tipput hilijalleen”.


title: Ievan polkka

text: Vuonna 2006 Leekspin.com-parodiasivustolta YouTubeen levinnyt Loituman sovitus kappaleesta muuttui kansainväliseksi internet-ilmiöksi. Muun muassa japanilaisella virtuaalipoptähti Hatsune Mikulle tehtiin siitä oma versionsa. Myös Holly Dolly on tehnyt oman versionsa Ievan polkasta. Usein ulkolaisissa versioissa nimi on kirjoitettu asuun Levan polkka.


title: Agakonna

text: Agakonna eli jättikonna ("Rhinella marina", aik. "Bufo marinus") on maailman suurin konnalaji. Pisin mitattu yksilö on ollut 24 cm pitkä ja painanut 1,3 kg.


title: Agakonna

text: Agakonnaa on tarkoituksella levitetty uusiin elinympäristöihin torjumaan "sokeriruokokuoriaista" (cane beetle; "Dermolepida albohirtum"). Mutta luontaisten vihollisten puuttuessa sekä myrkyllisyytensä ja lisääntymiskykynsä ansiosta sen populaatiot aiheuttavat tuhoa paikallisille ekosysteemeille. Agakonna onkin listattu yhdeksi sadasta haitallisimmasta vieraslajista.


title: Agakonna

text: Agakonnat ovat tyypillisesti 10–15 cm pitkiä. Selkäpuoli on harmaa, ruskea tai kellertävä, vatsapuoli vaalea. Varsinkin koiraan selässä on piikkimäisiä nystyjä. Takajalkojen varpaiden välissä on räpylä, etujaloissa ei. Kutuaikana koiraan etujalkoihin kasvaa uloke, jolla se voi pitää naaraasta kiinni.


title: Agakonna

text: Agakonna on peräisin Yhdysvaltojen eteläosasta, Keski- ja Etelä-Amerikasta. Sitä on istutettu 1920-luvulta lähtien Australiaan syömään kovakuoriaisia sokeriruokoviljelmiltä, mutta konnat eivät osoittautuneet kovin tehokkaiksi. Haitallisena vieraslajina ne lisääntyivät räjähdysmäisesti ja ovatkin nykyään Australiassa vitsaus. Ne onkin luokiteltu yhdeksi sadasta haitallisimmasta vieraslajista.


title: Agakonna

text: Agakonna on myrkyllinen. Se syö hämärässä, eikä sen tarvitse pelätä petoja myrkyllisyytensä vuoksi. Konna syö ennen kaikkea eläviä hyönteisiä, mutta myös liskoja, muita sammakkolajeja sekä pieniä jyrsijöitä.


title: Megalosaurus

text: Megalosaurus on ensimmäinen nimetty dinosaurus. Siitä on löydetty hyvin vähän fossiileja, joista tunnetuin lienee sen leukaluu. "Megalosauruksella" oli pituutta 9 metriä ja painoa noin tonni.


title: Megalosaurus

text: Sillä oli luultavasti kolme kynnellistä sormea, mutta asiasta ei ole täyttä varmuutta,nimittäin megalosaurus oli hyvin varhainen teropodi, ja kuten esim. ceratosauruksella, sillä saattoi olla neljä kynnelistä sormea. Lisäksi sillä oli kolme kynnellistä varvasta ja erittäin terävät hampaat, joten se oli valmis hyökkäämään isojenkin kasvinsyöjädinosauruksen kimppuun. "Megalosauruksen" luokittelusta ei ole varmuutta fossiilien vajaavaisuuden vuoksi. Jotkut tutkijat luokittelevat sen lähemmäs Podokesauridae-heimoa, toiset taas Ceratosauridae-heimoon, jotkut Spinosauridae-heimoon. Sen nimi tarkoittaa "Isoa liskoa".


title: Megalosaurus

text:
Megalosauruksen ensimmäiset fossiilit löydettiin jo 1700-luvulla Englannista. Myöhemmin, 1820-luvulla siitä löydettiin vähän lisääkin fossiileja. Pian tätä hirmuliskoa alettiin kuvitella nelijalkaiseksi,matalaksi ja raskaaksi pedoksi. Itse asiassa sen nimeäjä William Buckland ja muut ajattelivat megalosauruksen vain ylisuureksi liskoksi.
Tosiasiassa megalosaurus oli nopea,kahdella jalalla liikkuva peto. Mutta ajatus siitä, että pelottava peto olisi joskus kävellyt Englannin maaseudulla, varmasti kauhistutti asiasta kuulleita. Megalosaurus
eli jurakaudella 170-150 miljoonaa vuotta sitten.


title: Jokikorennot

text: Jokikorennot ("Gomphidae") ovat aitosudenkorentojen heimo. Niiden silmät eivät kosketa toisiaan päälaella kuten muilla aitosudenkorennoilla.


title: Jokikorennot

text: Jokikorennot ovat keskikokoisia (30–80 mm) korentoja, ja useilla lajeilla on mustan- ja keltaisenkirjava väritys. Jokikorentoja elää kaikilla mantereilla Etelämannerta lukuun ottamatta.


title: Jokikorennot

text: Suomessa jokikorentoja elää kolme lajia:


title: Jokikorennot

text: Euroopassa elää lisäksi useita muita sukuja ja lajeja.


title: Kirjojokikorento

text: Kirjojokikorento ("Ophiogomphus cecilia") on Suomessa paikoittaisesti esiintyvä, itäinen sudenkorentolaji, joka viihtyy virtavesissä. Kirjojokikorento on Suomessa rauhoitettu EU:n ympäristödirektiivinen 2. ja 4. liitteen mukaan.


title: Kirjojokikorento

text: Kirjojokikorento on keskikokoinen (50–60 mm) aitosudenkorento. Väritys on hyvin kirkas: pää ja keskiruumis ovat vihreät. Keskiruumiissa on mustat kuvioinnit kyljessä ja siipien edessä. Mustassa takaruumiissa on keltaiset suuret pystytäplät jokaisessa jaokkeessa. Kummankin sukupuolen takaruumiin kärki on laajentunut, koiraalla huomattavasti selvemmin. Perälisäkkeet ovat vaaleat, takaruumiin kärjen päällä on jokaisen jaokkeen keskellä keltainen täplä. Naaraan takaruumis on paksumpi ja sillä on silmien välissä kaksi sarvimaista okaa.


title: Kirjojokikorento

text: Toukka on suurikokoinen (28–33 mm) ja sen kaikkien takaruumiin jaokkeiden päällä on selvät koukkumaiset väkäset. Toukkanahkoja löytää kesä-heinäkuussa sopivilta alustoilta, kuten kiviltä. Muiden jokikorentojen tapaan kirjojokikorento kykenee kuoriutumaan vaakasuorassa asennossa.


title: Kirjojokikorento

text: Kirjojokikorennon lentoaikaa on kesä-syyskuu, päälentokausi on kesäkuun puolestavälistä heinäkuun loppuun.


title: Kirjojokikorento

text: Kirjojokikorento elää erilaisissa puhtaissa puroissa ja pikkujoissa. Joet ovat usein melko vuolaita, hiekka- tai kivipohjaisia. Suppeahkojen elinympäristövaatimuksiensa takia kirjojokikorento on paikoittainen ja puuttuu useimmista likaantuneista ja sameista puroista. Tyypillinen biotooppi on puhtaalta järveltä laskeva kirkasvetinen pikkujoki.


title: Kirjojokikorento

text: Kirjojokikorentoa tavataan Suomessa pohjoisessa Etelä-Lapista aina etelään Uudenmaan rannikkoseuduille asti. Lajista ei ole havaintoja Lounais-Suomesta tai Kainuusta.


title: Kirjojokikorento

text: Euroopassa kirjojokikorento on harvinainen Länsi-Euroopassa ja puuttuu mm. Iberian niemimaalta kokonaan. Laji on kuitenkin levinnyt laajalle Itä-Euroopassa.


title: Ruskohukankorento

text: Ruskohukankorento ("Libellula quadrimaculata") on yksi Suomen ja koko Euroopan yleisimmistä sudenkorennoista.


title: Ruskohukankorento

text: Ruskohukankorento on keskikokoinen (40–50 mm) erilaissiipisiin kuuluva hukankorento. Sen takaruumis on leventynyt ja kolmiomaisesti kärkeään kohti kapeneva. Väritys vaihtelee koiraan tummaruskeasta naaraan kellanruskeaan ja nuorten oranssinruskeaan. Takaruumiin sivuilla on keltaiset läiskät ja takaruumiin kärki on muuta osaa tummempi, lähes musta. Ruskohukankorennon takasiipien tyvellä sijaitsevat mustat kolmiokuviot sekä siipisolmuissa (nodus) ja siipien kärjessä sijaitsevat mustat kuvioinnit. Vähälukuisen "praenubila" -muodon siipien kärjissä ja siipisolmuissa on paljon mustaa. Lajin ruumis on karvainen ja jalat mustat.


title: Ruskohukankorento

text: Laji elää lähes kaikenlaisissa seisovissa ja hitaasti virtaavissa vesissä. Se on yleinen esimerkiksi rehevillä järvillä, suolammilla ja lammikoilla.


title: Ruskohukankorento

text: Ruskohukankorennon lentoaika on touko-elokuu ja sen päälentokausi on kesä-heinäkuu. Laji on Suomessa erittäin yleinen lähes koko maassa eteläisestä Lapista etelärannikolle asti. Se on myös yksi kesän ensimmäisiä sudenkorentoja. Laji voi myös vaeltaa. Aikaisemmin tunnettiin massiivisia muuttoja joissa sadattuhannet ruskohukankorennot saattoivat muuttaa samaa reittiä pitkin.


title: Hukankorennot

text: Hukankorennot ("Libellula") on laajalle levinnyt aitosudenkorentojen suku. Ne kuuluvat varsinaisten sudenkorentojen ("Libellulidae") heimoon. Euroopassa suvun lajeja esiintyy neljä, joista kolmea tavataan Suomessa.


title: Hukankorennot

text: Hukankorennoilla on usein leventynyt takaruumis ja takasiipien tyvellä mustaa tai tummaa kuviointia. Monilla lajeilla koiraille kehittyy sinihärmäisyyttä.


title: Warmduscher

text: Warmduscher on saksaa ja tarkoittaa sananmukaisesti "lämpimän suihkun ottajaa" tai "lämpimässä suihkussa kylpijää". Joissakin piireissä sitä käytetään puhekielessä, lievästi halveksuvasti, tarkoittamaan "vätystä" tai "reppanaa". Se on synonyymi vanhemmalle Weichei-sanalle. Warmduscheria käytetään myös tarkoittamaan samankaltaisten, samaa tarkoittavien ilmaisujen ryhmää.


title: Warmduscher

text: Esimerkkejä:


title: Warmduscher

text: Eräs Warmduscher-muunnelmien luettelo:


title: Ruskoukonkorento

text: Ruskoukonkorento ("Aeshna grandis") on yksi Suomen yleisimmistä ukonkorennoista.


title: Ruskoukonkorento

text: Ruskoukonkorento on suurikokoinen (70–78 mm) ukonkorentolaji. Sen ruumis on tummanruskea, ja silmät ja siivet ovat voimakkaan keltaruskeat. Keskiruumiin sivuilla on kaksi keltaista pystyjuovaa, ja koiraalla on takaruumiissa ja siipien tyvellä pienet siniset pisteet. Sukukypsällä koiraalla ja toisinaan myös naaraalla on silmien yläpuolella siniset laikut.


title: Ruskoukonkorento

text: Laji on levinnyt suurimpaan osaan Pohjois- ja Keski-Eurooppaa sekä Aasiaan 50° ja 60° leveyspiirien välillä Baikaljärvelle asti. Suomessa lajia esiintyy hyvin yleisenä etelästä Etelä-Lappiin asti. Siitä pohjoiseen se harvinaistuu.


title: Ruskoukonkorento

text: Ruskoukonkorennon elinympäristöä ovat lähes kaikenlaiset seisovat tai hitaasti virtaavat vedet. Lajia tavataan varsinkin merenlahdilla, lammilla ja jokisuvanteilla, joissa on runsaasti kasvillisuutta. Suoalueilla laji ei ole yhtä yleinen.


title: Ruskoukonkorento

text: Lajin lentoaika on kesä-lokakuu, päälentokausi puolestaan on heinä-elokuu. Ruskoukonkorento on yksi yleisimpiä ja helpommin havaittavia syksyisiä lajejamme. Lajin yksilöt lentävät usein kaukana vedestä pihoilla, pelloilla, metsäautoteillä ja kaupunkiympäristöissä.


title: The Codex Necro

text: The Codex Necro on brittiläisen black metal -yhtyeen Anaal Nathrakhin ensimmäinen studioalbumi. Tyyliltään se on raainta mitä yhtye on virallisesti julkaissut (aikaisemmat demot tosin olivat samaa luokkaa), seuraavien albumien sisältäessä enemmän piirteitä death metallista. Vuonna 2004 The Codex Necrosta julkaistiin uusintapainos joka kantoi mukanaan neljä raitaa BBC:n radiosessioilta, joissa yhtye soitti livenä.


title: The Codex Necro

text: Tuttuun tapaan albumilta löytyy pitkä liuta sampleja eri elokuvista, kuten seuraavista; Excalibur, Event Horizon, Legend of Hell House, 7 tikaria – Omen III sekä Platoon.Uusintapainoksen BBC-lisäkappaleet


title: Kehä kaartuu

text: Kehä kaartuu on suomalaisen rockyhtyeen Jussi & The Boysin studioalbumi. B-puoli


title: Numeroituvuusaksiooma

text: Numeroituvuusaksioomat ovat eräiden topologisen avaruuksien ominaisuuksia, joihin liittyy käsite numeroituvuus. Aksioomia on neljä kappaletta:


title: Numeroituvuusaksiooma

text: Olkoon "X" topologinen avaruus. Tällöin "X" on


title: Numeroituvuusaksiooma

text: Metrisellä avaruudella "X" N, N, Lindelöf ja separoituvuus ovat yhtäpitäviä ominaisuuksia. Säännöllinen Lindelöf-avaruus on aina normaali.


title: Neurovisio

text: Neurovisio on Kolmoskanavalla kesällä 1992 esitetty 12-osainen suomalainen sketsisarja. Osa sarjan sketseistä oli vanhoja sketsejä radion Yömyöhä -kuunnelmista. Sketsien lisäksi joka jaksossa oli mukana myös kolme musiikkivideota.Pan Vision julkaisi syyskuussa 2006, Neurovision samassa julkaisussa vuonna 1996 esitetyn "Hömppäveikot" -televisiosarjan kanssa. Sarjan alkuperäiset jaksot on DVD:llä koostettu kuuteen jaksoon, jotka sisältävät sarjan parhaita sketsejä.


title: Mennään melomaan

text: Mennään melomaan on suomalaisen rockyhtyeen Jussi & The Boysin studioalbumi.


title: None of Us Live in Glass Houses

text: None of Us Live in Glass Houses on Jermainen ensimmäinen demo-EP. Se julkaistiin elokuussa 2004. Avausraita Boston Massacre otettiin Duudsonielämää-sarjan tunnusmusiikiksi. Sarjassa kuultiin myös toista Jermainen kappaletta, Mercer Street. Boston Massacresta tehtiin myös toukokuussa 2004 musiikkivideo, jonka ohjasi Jan-Niclas Jansson. Levyn äänitti ja miksasi heinäkuussa 2004 Petri Mäkelä. Levyn masteroi Henri Virsell.


title: None of Us Live in Glass Houses

text:
Levyn alkuperäinen painos on loppuunmyyty. Kappaleita on myöhemmin myyty yhdessä toisen demon, Post Whatever, kanssa samalla levyllä. Petri Mäkelä - Laulu, Kitara
Tuomas Lammi - Basso
Antti Loponen - Kitara
Petri Valkiala - Rummut, Kosketinsoittimet


title: Yrjö Boije

text: Yrjö Boije af Gennäs (, n. 1540–7. joulukuuta 1617) oli suomalainen valtaneuvos, laamanni ja sotilas.


title: Yrjö Boije

text: Yrjö tai Yrjänä Boije oli Niilo Antinpoika Boijen ja Briita Kristerintytär Horn af Åminne. Hänen ensimmäinen puolisonsa oli Anna Yrjänäntytär, joka oli Högsjögårdin herran Yrjänä Hannunpojan ja tämän puolison Märta Tönnentytär Tott. Hänen toinen puolisonsa oli Magdaleena Schade, joka oli Frans Schaden ja Barbara von Heringin tytär.


title: Yrjö Boije

text: Boije toimi pitkän vihan aikana välillä Suomessa olleen armeijan ylipäällikkönä ja oli yksi Täyssinän rauhan allekirjoittajista. Hän oli käskynhaltijana Itä-Suomessa vuosina 1584–1588 ja Virossa 1592–1600. Hän oli Etelä-Suomen laamanni vuosina 1583–1599 ja 1602–1617. Vuonna 1602 Boijesta tuli valtaneuvos.


title: Yrjö Boije

text: Boije osallistui Helsingin maapäiville vuonna 1616 aatelissäädyn edustajana.


title: Zuleyka Rivera

text: Zuleyka Jerris Rivera Mendoza (s. 3. lokakuuta 1987 Cayey, Puerto Rico) on puertoricolainen Miss Universum 2006.


title: Zuleyka Rivera

text: Rivera voitti tittelin Los Angelesin Shrine Auditoriumissa käydyssä kisassa 23. heinäkuuta 2006. Hän oli voittaessaan kilpailun vain 18-vuotias ja näin yksi nuorimmista Miss Universumeista. Rivera oli viides puertoricolainen kisan voittaja nostaen maansa toiseksi menestyneimmäksi Miss Universum -kilpailuissa Yhdysvaltojen jälkeen.


title: Zuleyka Rivera

text: Rivera on naispuolinen päähahmo Luis Fonsin musiikkivideolla ”Despacito”, joka julkaistiin tammikuussa 2017 ja on YouTuben katsotuin video kautta aikojen.


title: Gloria Swanson

text: Gloria Swanson (oik. Gloria May Josephine Svensson, 27. maaliskuuta 1899 Chicago – 4. huhtikuuta 1983 New York) oli yhdysvaltalainen näyttelijä. Lukuisista mykkäkauden elokuvistaan huolimatta hänet muistetaan parhaiten vuonna 1950 tehdystä elokuvasta "Auringonlaskun katu". Vaikka tarina ei olekaan omaelämäkerrallinen, Swansonin oman uran kehitys on hyvin samankaltainen kuin elokuvan päähenkilöllä: unohdettu mykkäfilmien tähti palaa vuosikymmenten jälkeen valkokankaalle.


title: Gloria Swanson

text: Swansonin mittava tuotanto kattaa niin komedioita kuin draamoja. Valtaosa hänen elokuvistaan on mykkiä ja äänielokuvan tulo aloitti hänen uransa laskun.


title: Gloria Swanson

text: Swanson oli naimisissa kuudesti: Wallace Beeryn, Herbert K. Sombornin, Henry de la Falaisen, Michael Farmerin, William N. Daveyn ja William Duftyn kanssa. Hänellä oli kolme lasta, kaksi tytärtä ja adoptoitu poika.


title: Tytti

text: Tytti on suomalainen naisen etunimi. Nimeä on käytetty eri puolilla Suomea myös Tyyne-nimisten kutsumanimenä, mutta ristimänimenä se yhdistyy luontevimmin "tyttö"-sanan hellittelymuotoon "tytti". Vuoden 2009 loppuun mennessä nimi oli Suomessa annettu Väestörekisterikeskuksen mukaan 3 286 naiselle.


title: Pikkukultarinta

text: Pikkukultarinta ("Iduna caligata", aikaisemmin "Hippolais caligata") on pienikokoinen kerttusten heimoon kuuluva varpuslintu.


title: Pikkukultarinta

text: Linnun pituus on 11–12,5 cm ja paino 7–9 g, pajulinnun kokoinen. Väritykseltään harmahtava päältä ja vaalea alta. Vaalea silmäkulmanjuova. Laulu on erittäin kiihkeä, parin-kolmen sekunnin mittainen livertely. Kutsuääni, lyhyt maiskahdus, muistuttaa hieman kerttujen ääniä.


title: Pikkukultarinta

text: Keskiaasialainen laji, jonka esiintymisalue on laajenemassa länteen. Muutamia pareja pesii Suomen itäosissa, Karjalassa jo runsaampi. Katso myös aavikkokultarinta. Laji on muuttolintu, joka talvehtii pääasiassa Intian niemimaalla.


title: Pikkukultarinta

text: Lajin esiintymisalueen laajuus on noin 10 miljoonaa neliökilometriä, Euroopassa elää 60 000–160 000 yksilöä ja lajin kanta on elinvoimainen.


title: Pikkukultarinta

text: Erityyppiset metsät ja pensaikot sekä puutarhat.


title: Pikkukultarinta

text: Pesä on matalalla pensaassa tai kasvillisuuden varassa. Munia on 4–6 ja muna painaa noin 1,27 g. Molemmat emot hautovat 12–14 päivää. Poikaset lähtevät pesästä noin 13 päivän ikäisinä ja itsenäistyvät noin 2 viikkoa myöhemmin. Pesii yleensä vain kerran kesässä.


title: Pikkukultarinta

text: Hyönteissyöjä.


title: 2-propyleeniglykoli-1-etyylieetteriasetaatti

text: 2-propyleeniglykoli-1-etyylieetteriasetaatin kemiallinen kaava on CHO ja rakennekaava CHOCHCH(CH)OCOCH. 2-propyleeniglykoli-1-etyylieetteriasetaatista käytetään myös nimityksiä "1-etoksi-2-propanoliasetaatti", "2-etoksi-1-metyylietyyliasetaatti", "1-etoksi-2-asetoksipropanoli", "1-etoksi-2-propyyliasetaatti" tai "2PG1EEA".


text: 2-propyleeniglykoli-1-etyylieetteriasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 146,2 g/mol, sulamispiste −89 °C, kiehumispiste 160 °C, suhteellinen tiheys 0,98 g/cm (vesi = 1,0 g/cm), liukoisuus veteen 20 °C:n lämpötilassa 9,5 g/100 ml, leimahduspiste 53 °C c.c., itsesyttymislämpötila 325 °C ja CAS-numero 54839-24-6.


title: Aavikkokultarinta

text: Aavikkokultarinta ("Iduna rama", aikaisemmin "Hippolais rama") on vaatimattoman värinen pieni varpuslintu. Lajin nimesi William Henry Sykes 1832.


title: Aavikkokultarinta

text: Linnun pituus on 11-13 cm. Muistuttaa suuresti pikkukultarintaa, jonka alalajina sitä on aiemmin pidetty. Höyhenpeite on yläpuolelta vaalean ruskeanharmaa, alapuolelta harmaanvalkoinen. Aavikkokultarinta on harmaampi ja hiukan isompi kuin pukkikultarinta, ja muistuttaa jonkun verran myös vaaleakultarintaa.


title: Aavikkokultarinta

text: Pesimäalue on Lähi-itä ja Aasian lounaiset osat. Talvehtii Intian niemimaalla. Tavattu Euroopassa vain noin 15 kertaa. Suomessa tavattu kerran Rariteettikomitean hyväksymästi, 9. lokakuuta 1997 Signilskärin lintuasemalla.


title: Aavikkokultarinta

text: Aavikkokultarinta on hyönteissyöjä.


title: Nashville (Jussi Raittisen albumi)

text: Nashville on suomalaisen laulajan Jussi Raittisen studioalbumi.


title: Holašovice

text: Holašovice () on kylä Tšekissä eteläisessä Böömissä 15 kilometriä länteen České Budějovicestä ja 18 kilometriä pohjoiseen Český Krumlovista.


title: Holašovice

text: Kylä on UNESCOn maailmanperintökohde. Holašovicen valintaa luetteloon on perusteltu sen erikoismerkityksellä kahden kansanomaisen rakennustyylin onnistuneella fuusiolla ja sillä, että se on loistava esimerkki hyvin säilyneenä keskieurooppalaisena maaseutuasutuskeskuksena.


title: Holašovice

text: Holašovicen alueella on ollut asutusta 100-luvulta eaa. lähtien. Slaaveja asui alueella 800- ja luvulla. Virallisesti kylä perustettiin 1200-luvun puolivälissä ja ensimmäinen maininta siitä on vuodelta 1292, jolloin kylän omistus luovutettiin sisterssiläisille, joiden hallussa Holašovice oli aina vuoteen 1848.


title: Holašovice

text: Vuonna 1521 Böömissä raivonnut rutto jätti vain kaksi kyläläistä henkiin ja sisterssiläiset toivat muilta omistamiltaan mailta Baijerista ja Itävallasta uusia asukkaita. Tästä alkanut lyhyt kukoistuksen kausi päättyi kolmikymmenvuotiseen sotaan (1618–1648), josta kylä toipui kuitenkin hyvin. Kylän maatilojen määrä pysyi pitkään vakiona 17:ssä. Vasta 1900-luvulla Holašovicen asukasluku kasvoi, ja nykyään siellä on noin 120 rakennusta ja 23 maatilaa.


title: Blåkulla

text: Blåkulla on ruotsalaiseen kansanperinteeseen kuuluva trullien asuinpaikka. Uuden ajan alussa sana yhdistyi noitasapattiin. Blåkulla käsitettiin siinä paikaksi, jossa noidat ja Paholainen viettävät juhlia. Suurten noitavainojen aikaisissa oikeudenkäynneissä se kuvattiin Paholaisen asunnoksi, joka muistutti hienoa kartanoa tai isoa taloa


title: Rollin’ the Rock

text: Rollin' the Rock on suomalaisen laulajan Jussi Raittisen studioalbumi.


title: Elasto Mania

text: Elasto Mania (tunnetaan myös nimellä Elma) on Balázs ja Csaba Rózsan tekemä tietokonepeli vuodelta 2000. Elasto Mania on 2D-moottoripyöräpeli Microsoft Windowsille ja MS-DOSille. Siinä on tarkoitus kerätä kartasta kaikki omenat ja ajaa maaliin, joka tavallisesti on kukka. Moottoripyörä on epärealistinen, sillä sen jouset voivat venyä lähes kymmenkertaisiksi. Peli on jatko-osa MS-DOSille julkaistulle moottoripyöräpelille "Action SuperCross" (1997). Eroina edeltäjään ovat parempi grafiikka ja uudet tasot. Pelin ilmaisjakeluversio sisältää 18 rataa, kun taas maksullisessa kokoversiossa niitä on 54.


title: Elasto Mania

text: Pelin tasoissa painovoiman suunta voi vaihdella (ylös, alas, oikealle tai vasemmalle). Omia tasoja voi tehdä pelin sisäisellä tasoeditorilla vasta läpäistyään pelin viisi ensimmäistä tasoa. Elasto Manialle on myös ulkoinen tasoeditori nimeltään Advanced Level Editor (ALE).


title: Elasto Mania

text: Myös kaksinpeli on mahdollista. Siinä pelaajan pitää saada kiinni toinen pelaaja, eikä pelaajan tarvitse myöskään kerätä omenoita tai päästä maaliin.


title: Elasto Mania

text: Peli poiki myös klooneja kuten X-Moton.


title: Kalle Sahlstedt

text: Kalle Sahlstedt (s. 25. elokuuta 1973 Rauma) on entinen jääkiekkoilija, pelipaikaltaan keskushyökkääjä. Hän pelasi urallaan SM-liigassa yhteensä 723 runkosarjaottelua tehopistein 208+274=482 ja keräten 428 jäähyminuuttia sekä 121 playoff-ottelua tehopistein 25+40=65 ja keräten 78 jäähyminuuttia. Sahlstedt toimi joukkueensa kapteenina sekä Rauman Lukossa kauden 1996–1997 että Turun Palloseurassa kauden 2000–2001, joista jälkimmäisellä kaudella hän johdatti joukkueensa Suomenmestaruuteen. Sahlstedt voitti kaikkiaan viisi Suomenmestaruutta. Hän pelasi myös neljä kautta Ruotsissa ja voitti mestaruuden HV71:n riveissä keväällä 2004. Nykyään Sahlstedt toimii Lukon SM-liigajoukkueen urheilutoimenjohtajana.


title: Kalle Sahlstedt

text: Elite Prospects -sivuston mukaan Sahlstedt oli pienehkö, mutta luisteluvoimainen pelaaja, joka pelasi vahvaa hyökkäyspään peliä ja oli käyttökelpoinen ylivoimapelaaja. Hän oli hyvä maalintekijä ja omasi hyvän pelikäsityksen.


title: Kalle Sahlstedt

text: Sahlstedt on Rauman Lukon kasvatti. Hän voitti seurassa kauden 1988–1989 päätteeksi C-nuorten Suomenmestaruuden. Kaudella 1990–1991 Sahlstedt oli Lukon A-nuorten paras pistemies tehoilla 22+31=53. Kaudella 1991–1992 hän voitti koko A-nuorten SM-liigan karsintasarjan maalipörssin 13 osumallaan. Sahlstedt debytoi samalla kaudella myös Lukon SM-liigajoukkueessa, jossa hän pelasi 20 runkosarjaottelua ilman tehopisteitä. Kaudella 1992–1993 Sahlstedt teki SM-liigassa 43 runkosarja- ja kolmessa playoff-ottelussa tehot 9+7=16. Hän keräsi runkosarjassam myös teholukeman +13, mikä oli Lukon toiseksi paras Kimmo Rintasen jälkeen.


title: Kalle Sahlstedt

text: Kaudella 1993–1994 Sahlstedt jakoi tehoilla 15+18=33 Lukon sisäisen maalipörssin toisen sijan Petr Kořínekin kanssa ja sisäisen pistepörssin neljännen sijan Kimmo Rintasen kanssa. Pudotuspeleissä hän oli joukkueen paras maalintekijä kolmella osumallaan. Sahlstedt voitti kauden päätteeksi SM-pronssia. Kaudella 1994–1995 Sahlstedt jakoi Lukon sisäisen pistepörssin voiton Tero Arkiomaan kanssa tehoilla 22+23=45, joilla he jakoivat koko SM-liigan pistepörssin kymmenennen sijan HPK:n Risto Jalon kanssa sekä maalipörssin kuudennen sijan kolmen muun pelaajan kanssa. Kaudella 1995–1996 Sahlstedt oli Lukon kolmanneksi paras pistemies tehoilla 16+27=43. Hän voitti kauden päätteeksi SM-pronssia. Kaudella 1996–1997 Sahlstedt toimi joukkueen kapteenina ja jakoi Lukon sisäisen pistepörssin voiton Sakari Palsolan kanssa tehoilla 14+15=29.